מפרט אחיד לפריט 7.4 א'

**מים - נופש**:

בריכת שחיה, לרבות מאגר מים אחר המשמש לשחייה ולנופש מים, לרבות בריכה המצויה בפארק מים ולמעט בריכה המשמשת עד ארבע יחידות אירוח למטרת נופש

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - משטרת ישראל..........................................................................................6**

**פרק 4 - משרד הבריאות........................................................................................12**

**פרק 5 - הרשות הארצית לכבאות והצלה...................................................................33**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. רישיון יוצג בעסק במקום נראה לעין.
  6. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  7. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  8. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  9. **ביטול רישיון או פקיעתו**
     1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
     2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
     3. היתר זמני יפקע בנסיבות האמורות בסעיף 2.9.2.
     4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
     5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  10. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  11. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

**מועד תחילתן של ההוראות המפורטות בפרק זה הוא ביום כ"א בתמוז התשפ"א (1 ביולי 2021), ובכלל זה לגבי עסק שבמועד התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני.**

***מידע כללי***

* 1. **הוראות חוק הנוגעות לעניין**
     1. חוק סמכויות לשם שמירה על ביטחון הציבור, התשס"ה-2005.
     2. חוק למניעת העסקה של עברייני מין במוסדות מסוימים, התשס"א-2001.
  2. **הגדרות**
     1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
     2. **"בריכה"** - מבנה מלאכותי המכיל מים, ובכלל זה אמצעי פינוי מים עיליים למטרת שחייה, שכשוך, נופש ושעשועי מים, לימוד, טיפול מים וריפוי.
     3. **"נוהל פרופיל המאבטח 90.028.103"** - מסמך הקובע ומפרט את תנאי הכשירות וההכשרה של בעלי תפקידים בתחום האבטחה בעסקים טעוני אישור משטרה.
     4. **"שטח העסק"** - השטח ברוטו של כל היחידות בעסק שאליהם יש גישה ללקוחות, לרבות בריכת מים, מקומות ישיבה ומדשאות, מקומות ישיבה בשטחי מסחר, חדר כושר, מתקני ספא, בית קפה / מסעדה, חוגים, שטח היציאות והיציעים שבכל יחידה ולמעט שטחם של משרדים, מחסנים, שירותים ומטבחים.
     5. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה ניתן לרשום נתונים ופעולות.
     6. **"קצין הרישוי"** - קצין הרישוי בתחנה טריטוריאלית בה ממוקם העסק.
     7. **"מאבטח בסיסי", "בודק ביטחוני", "מנהל אבטחה בעסק"** - כהגדרתם "בנוהל פרופיל המאבטח 90.028.103".
  3. **הוראות נוספות**
     1. משטרת ישראל תבצע בדיקה בדבר מידע פלילי ואחר של בעל העסק, מבקש הרישיון ובעלי תפקיד נוספים בעסק. תוצאות הבדיקה יכולות להוות עילה לפסילת הבקשה.
     2. נותן האישור ו/או קצין משטרה מטעמו, רשאי להורות על שינוי מערך האבטחה בעסק ו/או תגבורו מעבר לאמור לעיל, בכפוף לאישור מחטיבת האבטחה.
     3. בכל אירוע חריג על בעל העסק ו/או מי מטעמו לדווח במידי למשטרת ישראל.

***התנאים לקבלת הרישיון***

* 1. **תנאים מוקדמים**
     1. בעל העסק יצרף לבקשה רשימת העובדים בעסק ויציין כל אחד מהם את תפקידו ואת פרטיו האישיים.
     2. בעל העסק יצרף לבקשתו תצהיר כי העסק עומד בהוראות החוק למניעת העסקה של עברייני מין במוסדות מסוימים, התשס"א-2001.
  2. **תשתיות**
     1. העסק יוקף בגדר חיצונית שגובהה לא יפחת מ- 2.5 מטר מדרך רגל.
  3. **אבטחה ומיגון**
     1. בריכת שחייה, שתפוסת האנשים בה בפועל היא 300 איש ומעלה, שנמצאים בשטח העסק ע"פ הגדרת סעיף 3.2.4, יוצב מאבטח בסיסי אחד לפחות בכל כניסה פעילה.
     2. אין להציב מאבטחים שאינם המאבטחים של בית העסק הספציפי, כגון: מלווי טיולים של קייטנות, מאבטחי טיולים, מוס"ח וכיו"ב ללא תעודת סמכויות המתאימה לסוג העסק.
     3. יודגש כי, בבריכת שחייה הנמצאת בשטח מלון בו לא קיימת דרישת אבטחה ותפוסת האנשים במקום בפועל היא של 300 איש ומעלה יוצב מאבטח בסיסי אחד לפחות.
     4. בריכת שחייה בה נדרש אבטחה פיזית יש לצרף הסכם התקשרות מול חברת אבטחה מאושרת בחוק.
     5. סמכויות אנשי האבטחה בעסק ייעשו בהתאם לסמכויות שהוקנו להם בתעודה סמכויות לפי חוק סמכויות לשם שמירה על בטחון הציבור, התשס"ה-2005.
     6. בעל העסק וחברת האבטחה יוודאו התייצבות אנשי האבטחה חצי שעה לפני כניסת קהל.
     7. בעל העסק וחברת האבטחה יוודאו התייצבות אנשי האבטחה שהם מגיעים בלבוש והופעה מלאה ותקנית של חברת אבטחה כולל כובע זיהוי צהוב.
     8. בעל העסק וחברת האבטחה יוודאו שאנשי האבטחה הינם בעלי הכשרה מתאימה כולל תעודות וריענון בתוקף.
     9. בעל העסק וחברת האבטחה יוודאו כי אנשי האבטחה החמושים מצוידים ברישיון כלי ירייה ארגוני וריענון בתוקף.
     10. בעל העסק וחברת האבטחה יוודאו כי אנשי האבטחה מצוידים באמצעים ומסמכים מתאימים לצורך המשימה- בדיקת תעודות הסמכה ורישיונות, תקינות אמצעים, עמדת בידוק, מגנומטר ידני.
     11. בעל העסק וחברת האבטחה יוודאו כי אנשי האבטחה תודרכו בהתאם למשימות שהוגדרו להם ע"י חברת האבטחה והנחיות משטרת ישראל בפריט זה.
     12. אחריות בעל העסק וחברת האבטחה נוכחות אנשי האבטחה, פיקוח ובקרה לאורך כל שעות הפעילות מתחילתו עד עזיבת אחרון המבקרים כולל ניהול יומן ביטחון.
  4. **הקלות**
     1. בריכת שחייה שתפוסת האנשים בשטח העסק בהתאם להגדרה בסעיף 3.2.4 היא עד 300 איש, אינה מחויבת בהצבת מאבטח ובהצגת תכנית אבטחה.
     2. בריכת שחייה הנמצאת ביישוב בו קיימת אבטחה היקפית, אשר הבאים אליו נבדקים בכניסה והיא נועדה לתושבי היישוב בלבד לא תחויב בהצבת מאבטח.
     3. בריכת שחייה ביישוב בו קיים רב"ש (רכז ביטחון שוטף) בתפקיד אשר נותן מענה אבטחתי קבוע ביישוב כולל ביקורות בבריכה תוך ניהול יומן סריקות באופן רציף לא תחויב בהצבת מאבטח.
     4. בריכת שחייה המשמשת כבריכה טיפולית פטורה מהצבת מאבטח וכל תנאי המשטרה בפריט זה יש להחזיר הבקשה לרשות שנוסח התשובה אין מניעה להנפיק רישיון עסק (להדגיש שמדובר בבריכה טיפולית ולא בריכת שחייה הפתוחה לקהל הרחב).
     5. בריכה המשמשת עד עשר יחידות אירוח למטרת נופש (כולל), תהיה פטורה מתנאי הפריט כולו.
     6. בריכה שחייה הנמצאת בשטח מלון/אכסניה וקיימת כניסה משותפת בו כבר קיימת דרישת אבטחה אינה מחויבת בהצבת מאבטח נוסף לשטח הבריכה.
  5. **מצלמות טלוויזיה במעגל סגור (טמ"ס)** 
     1. **כללי**

1. בעסק תותקן מערכת מצלמות טלוויזיה במעגל סגור (טמ"ס) ברזולוציה של 1.3 מגה פיקסל לפחות או שווה ערך.
2. בכניסה לעסק וכן בקרבת האזורים המצולמים מחוץ לעסק ייתלה שלט המודיע כי האזור מצולם.
3. המערכת תכלול גיבוי למקרה של הפסקת חשמל למשך שעה לפחות, למערכת ההקלטה וספקי הכוח של מצלמות הטמ"ס.
   * 1. **מיקום המצלמות**
4. בכל כניסה להולכי רגל תוצב, בצידה החיצוני של הכניסה, מצלמה הצופה מחוץ לדלת הכניסה עד רדיוס של 10 מ' מהפתח.
5. בכניסה להולכי הרגל, מצידה הפנימי, תוצב מצלמה הצופה מתוך העסק כלפי הקהל הנכנס.
   * 1. **אופן הצילום**
6. יש להשתמש במצלמות בעלות חשיפה אוטומטית וצמצם אוטומטי.
7. מערכת מצלמות הטמ"ס תאפשר צילום בחשיכה.
8. מהירות הצילום לא תהיה פחותה מ-25 FPS.
9. המצלמות לא יכוונו ישירות למקור אור בהיר כגון חלונות וגופי תאורה.
10. המצלמות בפתח הכניסה ובתוך העסק יאפשרו זיהוי תווי פנים של אדם.
11. המצלמות החיצוניות יזהו ברמה ברורה דמות אדם (אין חובת זיהוי תווי פנים).
    * 1. **הקלטה**
12. ההקלטה תישמר למשך 14 יום לפחות ממועד צילומה.
13. ההקלטה תתבצע ברזולוציה של 1.3 מגה פיקסל לפחות או שווה ערך.
14. מערכת ההקלטה תאפשר הוצאת קבצים למדיה מגנטית נתיקה (CD,DISK ON KEY, DVD).
15. למערכת ההקלטה יחובר מסך המאפשר צפייה בהקלטה.
    1. **רשומה**
       1. בעסק תנוהלנה הרשומות הבאות:
16. רשומת מועסקים אשר תכלול את פרטיהם האישיים של העובדים בעסק: שמות העובדים, מספרי תעודות הזהות שלהם, כתובות המגורים שלהם ודרכי תקשורת איתם.
17. פעולות הביטחון שננקטו בעסק באותו יום, רשימת האירועים הביטחוניים שאירעו באותו יום ותוצאות הסריקות לגילוי חפצים חשודים.
    * 1. הרשומה תנוהל על פי ההוראות הבאות:
18. הרישומים ברשומה ייעשו באופן ממוחשב או בעט או בדרך אחרת שאינה ניתנת למחיקה.
19. לא ייתלשו דפים מפנקס הרשומה ולא יוצאו כרטיסים מהכרטיסייה המהווה את הרשומה.
20. הרשומה תועבר למשטרה בכל עת על פי דרישתה.
21. אבדה רשומה יודיע בעל העסק או מנהל העסק למשטרה על אובדנה בתוך 48 שעות מעת שנודע לו כי הרשומה אבדה.
22. הרשומה תישמר לפחות שלושה חודשים מיום הרישום האחרון בה.
    1. **בדיקות ביטחוניות לעסק בו הוצב מאבטח** 
       1. בעל העסק/מנהל העסק יוודא כי לא תותר כניסת מבקרים לעסק אלא לאחר שנערכה סריקה יסודית בעסק לגילוי חפצים חשודים.
       2. סריקה כאמור לעיל תתבצע לפני כניסת המבקרים, וכן מדי שעתיים במהלך כל שעות פעילות העסק.
       3. תוצאות הסריקה תירשמנה ברשומה לפי הוראות סעיף "רשומה" לעיל.
       4. לא תותר כניסת מבקרים לעסק אלא לאחר שיבוצע בהם בידוק בטחוני על פי הנחיות המשטרה.
    2. **פרסום תנאי כניסה**
       1. בעל העסק יודיע לציבור באמצעות שילוט כי התנאים לכניסה לעסק הם הרשות לערוך חיפוש על גופו ובכליו של הנכנס, והצגת רישיון בר תוקף לנשיאת כלי ירייה, אם הנכנס נושא עמו כלי ירייה.
    3. **אישור תפוסה בבריכות שחייה**
       1. יש לצרף אישור תפוסה המבוסס על אישור מוסמך של הרשות ע"ג בקשה או טופס האכלוס (טופס 4) או על הכתוב בהיתר הבנייה.
       2. תפוסת קהל תתייחס לשטח העסק המוגדר בסעיף 3.2.4 למסמך זה.
       3. מחוץ לעסק יהיה תלוי שלט ברור בו יצוין מספר המבקרים המרבי הרשאי להימצא בעסק כפי שנקבע ע"י בעל המקצוע. השלט יהיה בולט ולא יוסתר על ידי חפץ כלשהוא.
       4. בשלט יצוין: "העסק מיועד ל \_\_\_\_\_ מבקרים".
       5. האותיות יירשמו בצבע שחור על רקע לבן וגובהן יהיה 12 ס"מ לפחות.
       6. לא תותר כניסת מבקרים או הימצאותם במקום במספר העולה על המספר שנקבע בשלט המותקן ליד שער הכניסה.
    4. **תאורה**
       1. בשעות החשיכה, תופעל מחוץ לעסק תאורה אשר תאיר את דרכי הגישה לעסק ואת היציאות מהעסק.
       2. התאורה החיצונית תהיה תקינה בכל עת.
       3. באזור החניונים, בשירותים ובמבואת הכניסה לעסק תותקן ותופעל תאורה מוגברת כאשר העסק פועל.
    5. **מערכת למסירת הודעות**
       1. בעסק תותקן מערכת כריזה שתאפשר מסירת הודעות באירועי חירום בכל שטח העסק או בחלק מסוים ממנו, לרבות בשטח ההתקהלות ובפתחי הכניסה והיציאה.
       2. מערכת הכריזה תאפשר התחברות למערכת ההגברה של העסק.
       3. מערכת הכריזה שתופעל תפרוץ ותנטרל את מערכת ההגברה לצורך מסירת הודעות במקרה חירום.
       4. למערכת הכריזה יהיה גם מקור כוח חשמלי חלופי, שיפעל במקרה של נפילת מקור המתח החשמלי הראשי בעסק.
    6. **העברת כספים**
       1. העברת כספים מהעסק תתבצע כדלהלן :
23. מ- 50,001 ₪ ועד בכלל - באמצעות בלדרות מאובטחת המחזיקה ברישיון עסק לפי פריט 8.3 א' בצו רישוי עסקים.
    1. **דיווחים, הצהרות ואחזקת מסמכים**
       1. **דיווחים והצהרות**
24. תצהיר כי העסק עומד בהוראות החוק למניעת העסקה של עברייני מין במוסדות מסוימים, התשס"א-2001.
    * 1. **חובת אחזקת מידע ומסמכים**
25. נספח א' - נתונים כלליים של העסק ( יירשם ע"י בעל/מנהל העסק).
26. רשומת מועסקים אשר תכלול את פרטיהם האישיים של העובדים בעסק: שמות העובדים, מספרי תעודות הזהות שלהם, כתובות המגורים שלהם ודרכי תקשורת איתם.
27. בריכת שחייה בה נדרש אבטחה פיזית יש לצרף הסכם התקשרות מול חברת אבטחה מאושרת בחוק.
    1. **דגשים**
       1. חוק הבטיחות במקומות ציבוריים מטיל את האחריות לבטיחותם של מתקהלים במקומות עליהם הוא חל, על האחראי לבטיחות במקום ( בעל רישיון העסק, מארגן האירוע או המחזיק בפועל במקום ) ומחייב אותו למלא אחר הדרישות הקבועות בתקנות הבטיחות ובכלל זה אף החובה לעמוד בדיני התכנון והבניה.
       2. אין באישור המשטרה מתן אישור לתקינות הפיזית של מבנים ומתקנים בנושא זה על מגיש הבקשה ובעל הרישיון לפעול מול הגורמים המוסמכים בנושא ואחריותו לוודא את כלל האישורים בנושא בטיחות ע"י בעלי מקצוע מוסמכים בחוק.
       3. לציין שאי עמידה בדרישות או הפרתם לאחר קבלת האישור המשטרתי ו/או הרישיון מהווה עבירה פלילית.
    2. **מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח א' - נתונים כלליים של העסק ( יירשם ע"י בעל/מנהל העסק)**

**שם העסק: \_\_\_\_\_\_\_\_\_\_ מספר עובדים\_\_\_\_\_\_\_\_ ח.פ/ע.מ\_\_\_\_\_\_\_\_\_**

**טלפון בעסק: \_\_\_\_\_\_\_\_\_\_\_\_ מספר פקס'\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **נתונים כלליים של העסק** | | | | |
| **כללי** | **שם** | **משפחה** | **טלפון** | **פלאפון** |
| **בעל העסק** |  |  |  |  |
| **מנהל העסק** |  |  |  |  |
| **מהות/ייעוד העסק** |  | | | |
|  | | | |
|  | | | |
| **תיאור כללי של העסק** |  | | | |
|  | | | |
|  | | | |
| **גודל העסק** |  | | | |
| **קיבולת קהל מקסימלית** |  | | | |
| **מספר טלפונים בעלי תפקידים בעסק** | | | | |
| **בעל העסק** |  |  |  |  |
| **מנהל העסק** |  |  |  |  |
| **אחראי משמרת** |  |  |  |  |
| **קב"ט/אחראי ביטחון/נאמן ביטחון/ חברת אבטחה** |  |  |  |  |
| **אמצעי מיגון ואבטחה בעסק** | | | | |

**פרק 4 - משרד הבריאות**

**יום התחילה של הוראות מפרט זה הוא ביום כ"א בתמוז התשפ"א (1 ביולי 2021), ובכלל זה לגבי עסק שביום התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני, אלא אם כן נקבע מועד לתחילה אחר בגוף הפרק. אין באמור כדי לגרוע מתוקפן של הוראות שנקבעו מכוח חוק רישוי עסקים או התקנות האמורות במפרט, ובכלל זה תקנות רישוי עסקים (תנאי תברואה נאותים לבריכות שחיה( התשנ"ד-1994.**

* 1. **הוראות חקיקה הנוגעות לעניין**
     1. פקודת בריאות העם, 1940.
     2. חוק למניעת העישון במקומות ציבוריים והחשיפה לעישון, תשמ"ג-1983.
     3. חוק איסור פרסומת והגבלת השיווק של מוצרי טבק ועישון, תשמ"ג-1983.
     4. חוק רישוי עסקים, תשכ"ח-1968 (להלן - חוק רישוי עסקים).
     5. [צו רישוי עסקים (עסקים טעוני רישוי), תשע"ג-2013](https://www.nevo.co.il/law_html/law01/500_849.htm) (להלן - צו רישוי עסקים).
     6. תקנות בריאות העם (איכותם התברואית של מי-שתייה ומתקני מי שתייה), התשע"ג-2013 (להלן: "תקנות מי שתייה") .
     7. [תקנות התכנון והבנייה (תכן הבנייה) (תברואה)](https://www.nevo.co.il/law_html/law01/502_190.htm), תש"ף-2019.
     8. [תקנות התכנון והבנייה (תכן הבנייה) (אצירת אשפה)](https://www.nevo.co.il/law_html/law01/502_191.htm), תש"ף-2019.
     9. [תקנות התכנון והבניה (בקשה להיתר, תנאיו ואגרות), התשס"ח-2008.](http://www.health.gov.il/LegislationLibrary/Rishuy22%20%20.pdf)
     10. תקנות בריאות העם (התקנת מכשיר מונע זרימת מים חוזרת), תשנ"ב 1992
     11. תקנות רישוי עסקים (תנאי תברואה נאותים לבריכות שחיה) תשנ"ד -1994 (להלן - "תקנות בריכות שחייה").
     12. [הוראות למתקני תברואה (הל"ת), עדכונים.](https://architecture.org.il/sites/default/files/law_halat_hok.pdf)
     13. ה[נחיות למניעת התרבות חיידקי לגיונלה במערכות מים](https://www.health.gov.il/hozer/BSV_liguner.pdf).
     14. [הנחיות משרד הבריאות לניקוי וחיטוי מערכות אספקת מים (להלן: "הנחיות לניקוי וחיטוי מערכות אספקת מי שתייה").](https://www.health.gov.il/hozer/bz22_2013.pdf)
     15. [הנחיות התקנה ותחזוקה של ברזי ומתקני מי שתייה בפארקים ובמרחב הציבורי.](https://www.health.gov.il/hozer/bsv_coolers.pdf)
     16. [הנחיות לדיגום מים, 2016](https://www.health.gov.il/hozer/bsv_140310.pdf).
     17. [הנחיות להגשת תכנית, תפעול ובקרה של מתקני חיטוי מי שתייה ב-UV, 2013.](https://www.health.gov.il/hozer/bz23_2013.pdf)
     18. [מדריך להתאמת אביזרים שונים למניעת זרימה חוזרת לייעודם.](https://www.health.gov.il/Subjects/Environmental_Health/Documents/Guide_mazach_21082018.pdf)
     19. ת"י 1205 - התקנת מתקני תברואה ובדיקתם.
     20. ת"י 5438 - כימיקלים לטיפול במי שתייה.
     21. ת"י 5452 - בדיקת מוצרים הבאים במגע עם מי שתייה.
     22. ת"י 6223 - מכשירי מדידה לניטור מנתי של מים בתנאי שדה.
     23. ת"י 4226 - מונעי זרימה חוזרת - דרישות התקנה ובדיקות באתר.
     24. ת"י 6210 - אוורור לשמירת איכות אויר נאותה בתוך בניינים.
  2. **הגדרות**

המונחים במפרט זה יהיו כהגדרתם בחקיקה המפורטת בתקנות רישוי עסקים לבריכות שחיה ובחקיקה המפורטת בסעיף 4.1 לעיל, זאת כל עוד לא נקבע אחרת במפרט זה.

* + 1. "**בריכת שחייה מקורה**" - בריכה שמעליה ומסביבה הוקם קירוי סגור קבוע או זמני, היוצר חלל פנימי.
    2. "**הדברה**" - על פי המוגדר בחוק הסדרת העיסוק בהדברה תברואית 2016.
    3. "**הל"ת**" - הוראות למתקני תברואה (הל"ת), לרבות עדכונים והוראות המחליפות הוראות אלה.
    4. "**מז"ח" (מכשיר מונע זרימת מים חוזרת), "מתקין מוסמך", "ראש מערכת מים"** - כהגדרתם בתקנות בריאות העם (התקנת מכשיר מונע זרימת מים חוזרת), תשנ"ב- 1992.
    5. "**בעל העסק**" - אדם האחראי על הפעלת המתקן/האתר בהתאם לכל דין וכאמור בהנחיות אלה.
    6. "**מי שתייה**", "**מערכת אספקת מים**", "**ספק מים**" - כהגדרתם בתקנות בריאות העם (איכותם התברואית של מי - שתייה ומתקני מי שתייה), התשע"ג-2013.
    7. "**מייצבים**" (חומרים לייצוב) - חומרים לייצוב כלור במים וצמצום פירוקו ע"י קרינת השמש כגון חומצה ציאנורית ותרכובות איזוציאנורט.
    8. "**מערכת אספקת מים שאינם מי שתייה**" - מערכת אספקת מים אשר מתקיים בכולה או בחלק ממנה אחד מהתנאים הבאים:

1. המערכת מכילה צנרת, אבזרים או מכשירים האסורים לפי כל דין לשימוש למי שתייה.
2. במערכת מוזרמים, בשימוש אקראי או אחר מים, או חומרים, שאינם מי שתייה.
3. מערכת מים בה אין תחלופת מים כנדרש לפי כל דין, לרבות מערכות כיבוי אש.
   * 1. "**מערכת הביוב של הרשות**" - כמשמעותה בחוק הרשויות המקומיות (ביוב), התשכ"ב-1962.
     2. "**מערכת שפכים בעסק**" - מערכת הכוללת את כל צנרת השפכים, כולל ספחים ואביזרים, מהקבועות בתוך הבניין או בחצר הבניין ובכלל זה ביב הבניין, עד לתא הבקרה שמתחבר למערכת ביוב של הרשות או גבול המגרש, לפי העניין, ובכלל זה התא, וככל שקיים בעסק - מיתקן שאיבת שפכים ומיתקן לטיהור שפכים.
     3. "**פעוטות**" - תינוקות וילדים צעירים עד גיל 3 או ילדים הנזקקים לחיתולים.
     4. "**סקימרים**" - אביזרים המותקנים בדופן בריכת השחייה, באמצעותם מסולקים מים מהחלק העליון של הבריכה או מגוף המים, אל מערכת הטיפול במים.
     5. "**רשות הבריאות**" - לשכת בריאות ארצית/מחוזית/נפתית.
     6. "**שפכים סניטריים**" - שפכים שמקורם בשירותים סניטריים.
   1. **תחולה** 
      1. מפרט זה חל על בריכת שחיה, לרבות מאגר מים אחר המשמש לשחייה ולנופש מים, לרבות בריכה המצויה בפארק מים ולמעט בריכה המשמשת עד ארבע יחידות אירוח למטרת נופש, כמשמעותה בסעיף 7.4א' בתוספת לצו רישוי עסקים (עסקים טעוני רישוי), תשע"ג-2013.
   2. **תנאים מוקדמים** 
      1. העסק קיבל היתר בניה ונבנה בהתאם לחוק, וחלות עליו כל ההוראות הנוגעות לעניין ובכלל זה תקנות התכנון והבניה (בקשה להיתר, תנאיו ואגרות), התש"ל-1970.
      2. לבקשה לרישיון עסק או להיתר זמני יצורפו התכניות והמסמכים הנדרשים בחוק רישוי עסקים ובתקנות בריכות שחייה, וכן אישור התקנה ותקינות האמצעים למניעת חדירת כימיקלים לא מבוקרת למי הבריכה. בנוסף, על בריכת שחייה מקורה שהבקשה להיתר הוגשה לאחר 1.7.21 להמציא אישור מהנדס אוורור, על מנת לוודא עמידה בדרישות תקן ישראלי ת"י 6210, או תקן בינ"ל שווה ערך.
      3. רשות הבריאות רשאית לדרוש ממגיש בקשה כי לתכנית עסק יצורפו חוות דעת של בעל מקצוע בעניין מסוים או מסמכים נוספים הנוגעים לעסק, הכול לפי סעיף 6ג או 6ד לחוק רישוי עסקים, אם ראו צורך בכך לשם בדיקת הבקשה.
      4. מבלי לגרוע מדרישות חוק רישוי עסקים, התשכ"ח-1968, ותקנות רישוי עסקים (הוראות כלליות), תשס"א-2000, ידועה למבקש חובתו להבטיח כי התנאים למתן הרישיון, לצד נהלי העבודה והתנאים המפורטים במפרט אחיד זה יתקיימו בעסק בכל עת.
      5. העסק ביצע את כל המצוין בתכנית ובפרשה הטכנית, והציוד בעסק תקין ומוכן לשימוש.
   3. **מניעת עישון** 
      1. בעל העסק יקבע בעסק שלטים המורים על איסור העישון בהתאם להוראות חוק למניעת העישון במקומות ציבוריים והחשיפה לעישון, התשמ"ג-1983, ותקנות הגבלת העישון במקומות ציבוריים (קביעת שלטים), התשמ"ד-1984 ויחזיקם במצב תקין.
      2. בעל העסק יעמוד בהוראות חוק איסור פרסומת והגבלת השיווק של מוצרי טבק ועישון, התשמ"ג-1983.
      3. בעל העסק חייב לפקח ולעשות כל שניתן למניעת עבירות של עישון או החזקת מוצר עישון כשהוא דלוק בבית העסק.
   4. **מי שתייה** 
      1. **כללי**
4. בעל העסק אחראי בכל עת לתקינותה של מערכת המים.
5. לעסק יסופקו מי שתייה באיכות הנדרשת לפי תקנות מי שתייה ובכמות הנדרשת לפעילות תקינה, על-ידי חיבור למערכת אספקת מים.
6. בעל העסק ינקוט את כל האמצעים הסבירים להבטחת איכות מי השתייה בעסק.
7. בעל העסק לא יגרום ולא ירשה לאחר לגרום לשינוי לרעה באיכות מי השתייה בעסק.
8. בעל העסק ידווח לספק המים בכל מקרה של פגיעה באיכות המים המסופקים לעסק ויפעל בהתאם להוראות משרד הבריאות לשיקום המערכת.
9. בעל העסק ידווח לרשות הבריאות על כל שינוי מהותי במערכות המים והטיפול במים
10. בעסק תהיה אספקת מים קרים, וכן אספקת מים חמים.
11. בעת הפסקה או הפרעה באספקת מים קרים ו/או חמים יופסק פעילות העסק עד לתיקון התקלה והחזרת אספקה תקינה של מים קרים ו/או חמים.
12. בכל מקרה של ביצוע עבודות בניה או חידוש של מערכות אספקת המים בעסק, מערכות מי השתייה יתוכננו ויותקנו בהתאם להוראות כל דין ובין היתר הדרישות המפורטות להלן:
13. תקן ישראלי ת"י 1205.1, התקנת מתקני תברואה ובדיקתם - מערכות שרברבות.
14. מערכות אספקת מים קרים וחמים (בפרק זה - תקן ישראלי ת"י 1205).
15. תקן ישראל ת"י 5452, בדיקת מוצרים הבאים במגע עם מי שתייה.
16. בריכת (מאגר) מי שתייה (במידה וקיימת בעסק):​
17. בעל העסק יבטיח את תחלופת המים בבריכה כך שכל נפח המכל יוחלף במים טריים לפחות פעם בשלושה ימים.
18. תכנון מערכת בריכה, התקנתה והפעלתה ייעשו באופן המאפשר אספקת מים גם בעת ניקויה.
19. בצנרת הבריכה יותקנו ברזי דיגום אשר יאפשרו, דגימת המים במערכת הכניסה והיציאה מהבריכה.
20. בחצר ובסביבת הבריכה יוחזקו רק הציוד והחומרים הדרושים לתחזוקת והפעלת הבריכה ולטיפול במימיה.
21. פנים הבריכה יהיה חלק וללא פינות חדות באופן המאפשר את ניקויה.
22. כל החומרים המשמשים לטיפול במים ולתחזוקת הבריכה יעמדו בהוראות תקן ישראלי ת"י 5438.
23. פתחי הכניסה לבריכה יהיו סגורים ונעולים בכל עת פרט לזמן שעובדים בה.
24. בעל העסק יבצע ניקוי וחיטוי של בריכת מי השתייה, אחת לשנתיים, או לפי דרישה של רשות הבריאות, ובהתאם ל[הנחיות לניקוי וחיטוי מערכות אספקת מים](https://www.health.gov.il/hozer/bz22_2013.pdf).
    * 1. **מניעת זרימה חוזרת**
25. במידה וקיימים בעסק עסקים לגביהם קיימת חובת התקנת מז"ח לפי תקנות בריאות העם למניעת זרימה חוזרת, יותקנו מז"חים בנקודות החיבור ביניהם.
26. ככל שיש בעסק מערכת נפרדת לאספקת מים שאינם מי שתייה, ינקטו אמצעים שיש בהם כדי למנוע שימוש למטרות שתייה, כנדרש בתקנות רישוי עסקים לבריכות שחייה, תקנות התכנון והבניה (תברואה) 2019 ולפי ת"י 1205 (חלק 1).
27. ככל שיש בעסק מערכת מים שאינה מי שתייה, המוזנת ממערכת מי השתייה (כיבוי אש, מי ריכוך וכד') יותקן אביזר למניעת זרימה חוזרת, בהתאם למדריך משרד הבריאות לבחירת האביזר הנכון.
28. ככל שנדרשת התקנת מז"ח בעסק לפי ההוראות האמורות, התקנתו, אחזקתו ובדיקתו תיעשה בהתאם להוראות אלה:
29. התקנת מז"ח ובדיקתו יהיו בידי מתקין מוסמך בלבד.
30. המז"ח יותקן וייבדק לפי הוראות תקן ישראלי ת"י 4426, מונעי זרימת חוזרת- דרישות התקנה ובדיקות באתר.
31. בעל העסק יחזיק את המז"ח במצב תקין בכל עת ויוודא שהמז"ח נבדק ע"י מתקין מוסמך.
    1. **שפכים** 
       1. שפכי העסק יסולקו באמצעות חיבור למערכת הביוב של הרשות בלבד. כל פתרון או חיבור אחר חייב לקבל אישור מראש של רשות הבריאות.
       2. בעל העסק אחראי בכל עת לתקינותה של מערכת השפכים בעסק, וידאג לתחזוקה התקינה והשוטפת של המערכת כאמור ולמניעת מפגעים תברואיים ומטרדים.
       3. מערכות סילוק שפכים בעסק, יופעלו ויתוחזקו לפי הוראות כל דין, תקנות בריכות שחייה ובין היתר לפי התקנים וההוראות המפורטים להלן:
32. הנחיות משרד הבריאות לתכנון והפעלת תחנות שאיבה לשפכים.
33. כללי תאגידי מים וביוב (שפכי מפעלים המוזרמים למערכת הביוב), תשע"א-2011.
    * 1. שפכים המורחקים מהעסק יעמדו בדרישות כל דין לעניין כמות השפכים והאיכות הנדרשת. שפכים שאינם עומדים בדרישות כאמור לא יורחקו מהעסק לתוך מערכת הביוב אלא לאחר התקנת מיתקן טיהור באישור מראש של רשות הבריאות. עד להתקנת והפעלת מיתקן כאמור, יורחקו השפכים מהעסק בדרך אחרת ולאחר קבלת אישור מראש של רשות הבריאות.
      2. בעל העסק ינקוט בכל האמצעים הדרושים לכך שתקלה במערכת השפכים לא תגרום להצפה בעסק.
      3. בכל מקרה של גלישה או הצפה של שפכים בתחום העסק, בעל העסק יסגור מידית את העסק, ידווח על כך לרשות הרישוי ויפעל לתיקון המצב, ניקוי וחיטוי העסק לפני פתיחתו מחדש.
      4. עבודות בניה או חידוש של מערכות השפכים בעסק יתוכננו, יבוצעו ויותקנו לפי הוראות כל דין ובין היתר לפי תקנים והוראות המפורטים להלן:
34. תקנות התכנון והבנייה (תכן הבנייה) (תברואה), התש"ף-2019.
35. תקן ישראלי ת"י 1205.3 - התקנת מתקני תברואה ובדיקתם - קבועות שרברבות ואבזריהם.
36. תקן ישראלי ת"י 1205.4 - התקנת מתקני תברואה ובדיקתם - ביוב הבניין ותיעול הבניין.
    * 1. צנרת ניקוזים אופקית של ביוב, לרבות פתחי ניקוי ובקרה, לא תותקן מתחת לתקרה שמעל חללים, שמפגע של שפכים עלול לסכן אותם כגון: חדר מכונות, מכלי איזון.
      2. לא תהיה גישה מתוך חללים האלה לפתחי ניקוי ובקרה בצנרת ביוב.
      3. שפכים מחדרי השירותים יהיו נפרדים מכל חלקי המערכת עד לתא הביקורת של ביב מחוץ לעסק.
      4. יש לנקוט בכל האמצעים למניעת זרימה חוזרת של ביוב אל תוך העסק.
      5. יש להימנע, ככל שניתן, מסילוק שפכים על ידי תחנות שאיבת שפכים ולהעדיף מערכת ביוב גרביטציונית.
      6. במידה ותותקן תחנת שאיבה, היא תותקן כך שתמנע כשלים ותקלות בפעולתה הסדירה, ומפגעים סביבתיים, כלהלן:
37. תותקן מחוץ לכותלי העסק ובמרוחק ממנו, כך שימנעו המטרדים בשגרה ובעת תחזוקה וטיפול בתקלות.
38. תאי השאיבה יאפשרו לטפל באחד ממרכיבי התחנה, באופן שהתחנה תמשיך לעבוד.
39. תותקן משאבה רזרבית.
40. מערכת שאיבת ביוב תהיה עם מקור מתח נפרד ועם לוח פיקוד מקומי.
41. התחנה תתוכנן באופן כזה שתמנע הצפתה ע"י נגר עילי (מי שיטפונות וכו').
42. יותקן מנגנון הפסקת אספקת מים לעסק במקרה הצפה/תקלה.
43. יותקן מנגנון התראה על תקלות לטלפון הנייד של בעל העסק.
    1. **חדרי השירות** 
       1. חדרי השירות בעסק יעמדו בדרישות תקנות התכנון והבניה (מתקני תברואה) בתקנות בריכות שחייה, בהוראות הל''ת, או הוראות שיחליפו הוראות אלה, הכל בהתאם לדין החל במועד הבניה או ביצוע עבודות במערכת.
       2. בחדרי השירות, משטח החתלת התינוקות יצופה בחומר רחיץ ובסמוך לו יוצב פח אשפה עם מכסה.
       3. ליד הכיורים לנטילת ידיים בעסק יוצבו מתקנים עם סבון נוזלי, מגבות נייר ומכלים לאיסוף אשפה.
       4. חדרי השירות יעמדו בדרישות כל דין.
       5. יוצבו שלטים בולטים המכוונים לחדרי השירות.
       6. חדרי השירות, הקבועות והאביזרים בהם יהיו בכל עת תקינים ונקיים.
    2. **פסולת** 
       1. מבלי לגרוע מהוראות תקנות בריכות שחייה, פתרון סילוק פסולת, יהיה תואם לתקנות התכנון והבנייה (תכן הבנייה) (אצירת אשפה), התש"ף-2019 או הוראות שיחליפו הוראות אלה, הכל בהתאם לדין החל במועד הבניה או ביצוע עבודות במערכת.
       2. על בעל העסק לאסוף, למיין, לטפל ולפנות פסולת מהעסק על פי כל דין ובתדירות אשר תמנע מפגעים תברואיים ומטרדי ריח בעסק ומחוצה לו.
       3. מבלי לגרוע מהאמור לעיל, בעל העסק יציב מכלי קיבול לאיסוף פסולת מוצקה, בכמות ובמקומות המבטיחים ניקיון בעסק ובסביבתו.
       4. **מכלים לריכוז פסולת**
44. המכלים יוצבו בחצר העסק או בחדר מיוחד המיועד למטרה זו בלבד.
45. המכלים יהיו בעלי נפח קיבול המבטיח אחסנת כל הפסולת המוצקה הנוצרת בעסק.
46. המכלים יהיו שלמים, תקינים, נקיים ובעלי מכסים למניעת חדירת מזיקים לתוכם.
47. בעל העסק ישמור על מצב תברואי תקין בחדר/מתחם האשפה.
    1. **איכות המים בבריכה** 
       1. **כלור קשור במים**
48. בנוסף לאמור בתקנה 8(ב) לתקנות בריכות שחייה, ניטור ריכוז כלור קשור במי בריכת השחייה באמצעות ערכת שדה, יתבצע פעם ביום, לפחות. בדיקת כלור כללי לפי תקנה 9(א)(3) כוללת כלור קשור, וערכו המרבי של הכלור הקשור לא יעלה על מחצית מערך הכלור החופשי.
49. חריגה מהערך המרבי הנדרש מחייב ביצוע פעולות מתקנות.
    * 1. **טיפול בחריגות באיכות המים**
50. בנוסף לאמור בתקנה 7 לתקנות בריכות שחייה, בעת קבלת תוצאות בקטריאליות הגבוהות מהנדרש בתקנות ומפורטות בתקנה 5(א) בתקנות בריכות שחייה, בכל חריגה מאיכות המים יפעל בעל העסק כדלקמן:
51. יבצע פעולות מתקנות כגון: בדיקת תקינות מערכות, הגברת ריכוז חומר החיטוי עד לערך המרבי המותר בתקנות בריכות שחייה, הורדת ההגבה עד לערך המזערי המותר, שטיפה נגדית של מסנני חול או החלפת אדמה במסננים דיאטומיים (שטיפות יבוצעו ללא שהיית מתרחצים במים).
52. בסיום הפעולות המתקנות יינטל דיגום חוזר.
53. בנוסף, במקרים בהם התקבלה חריגה הגבוהה מ- Cfu/100ml 50 חיידקי פסאודומונס אארוגינוזה, או במקרים בהם מתקבלות בו זמנית תוצאות חריגות בשני מדדים בקטריאליים או יותר, יבוצעו:
54. סופרכלורינציה (ללא שהיית מתרחצים במים), ריענון מים, ניקוי וחיטוי תעלות גלישה/מכל איזון, שטיפה נגדית של מסנני חול או החלפת אדמה במסננים דיאטומיים (ללא שהיית מתרחצים במים), פעולות מתקנות נוספות, אם נדרש.
55. בסיום הפעולות המתקנות ולאחר 24-48 שעות (המוקדם האפשרי) מכניסת מתרחצים, יינטל דיגום חוזר וישלח לבדיקה במעבדה מוכרת, הכל כנדרש בתקנה 5ג לתקנות בריכות שחייה.
56. במידה ונפח הבריכה קטן, ישקלו ריקון, ניקוי וחיטוי הבריכה ותא האיזון, בנוסף לשטיפה נגדית של מסנני חול או החלפת אדמה במסננים דיאטומיים.
    * 1. **טיפול בתקלות**
57. בעת התרחשות תקלות במערכות הטיפול במים, בציוד ובאביזרים, הפסקות חשמל או מים, יוודא בעל העסק שאיכות המים לא נפגעה ויפסיק רחצה בעת הצורך כאמור בתקנה 7 לתקנות בריכות שחייה. בעל העסק יוודא כי אין חדירה לא מבוקרת של כימיקלים ובסיום האירוע יבדוק שכל מערכות הטיפול במים תקינות ואיכות המים עומדת בדרישות תקנות בריכות שחייה.
58. בעל העסק יתעד ביומן המפעיל חריגות באיכות המים ותקלות כאמור, תוך ציון תאריך, שעה, מהות האירוע, אופן הטיפול, פעולות מתקנות וכד' וידווח לרשות הבריאות במידה ונדרש.
    1. **הצללה** 
       1. **בעל בריכת השחייה יעמוד בהוראות המפורטות להלן:**
59. באתר בריכת שחייה יוצלל שטח המיועד לשהיית מבקרים שאינו שטח מים, כמפורט בתקנות.
60. בנוסף, בבריכת שחייה, בעת שהבריכה פתוחה לרחצה, יותקנו אמצעי הצללה:
61. מעל בריכת פעוטות- 75% משטח פני המים, או יותר.
62. בשאר הבריכות - 25% משטח פני המים, או יותר.
63. אזורי המתנה והתקהלות (תורים למתקנים, רחבות ללימוד שחייה וכד') - 75% מהשטח המיועד למטרות אלה, או יותר.
64. אמצעי ההצללה יהיו יעילים ככל האפשר בין השעות  10:00 ל 16:00.
    * 1. על אף האמור, בריכת שחייה שקיבלה היתר לפני מועד כניסת תקנות התכנון והבנייה (בקשה להיתר, תנאיו ואגרות) (תיקון מס' 2), התשס"ח-2008 לתוקף, תעמוד בהוראות סעיף זה החל מיום 31.10.22, למעט במצב בו לשכת הבריאות קבעה לגביה מועד ותנאי יישום מיוחדים לפני פרסום מפרט זה, כאמור ב"הנחיית מהנדס ראשי מיום 1.10.2014 בנושא הצללה בבריכות שחייה ואזורי המתנה בפארקי מים- הבהרה" מיום 1.11.2017.
    1. **איכות אוויר נאותה בבריכות המצויות בחלל סגור (מקורות)**
65. * 1. יש להבטיח בעסק אוורור בהתאם לדרישת תקנות התכנון והבניה (בקשה להיתר, תנאיו ואגרות), תש"ל-1970 או הוראות שיחליפו הוראות אלה, הכל בהתאם לדין החל במועד הבניה או ביצוע עבודות במערכת.
      2. בבריכת שחייה המצויה בחלל סגור יותקנו ויופעלו אמצעים לאוורור נאות של החלל למניעת זיהום האוויר.
      3. בריכת שחייה מקורה שהבקשה להיתר הוגשה לאחר 1.7.21 תעמוד בדרישות תקן ישראלי ת"י 6210, או תקן בינ"ל שווה ערך.
      4. איכות האוויר בחלקי בניין הסמוכים לבריכה המקורה, לא תושפע מאוויר הבריכה המקורה.
    1. **בריכות שחייה בחדרי אירוח (צימרים) שקיבלו היתר בניה לפני שנת 2008** 
       1. בריכת שחייה בצימרים שקיבלה היתר לפני מועד כניסת תקנות התכנון והבנייה (בקשה להיתר, תנאיו ואגרות) (תיקון מס' 2), התשס"ח-2008 לתוקף, ומחויבת ברישיון עסק (כמפורט בצו רישוי עסקים - פריט 7.1 ב), ואין לה תעלות גלישה, (פינוי המים למערכת הטיפול באמצעות סקימרים), תעמוד בתנאים כמפורט להלן:
66. תקנות רישוי עסקים לבריכות שחייה.
67. רוחב הבריכה לא יעלה על 6 מטר.
68. שטח פני המים בבריכה לא יעלה על 75 מ"ר.
69. הבריכה תוקף ברצועת ריצוף.
70. זמן מחזור המים המרבי יהיה שעתיים.
71. יותקן מכשיר התרעה על ירידה בספיקה של מעל % 30.
72. מערכת המים תתוכנן כך שכל ספיקת המים המסוחררים תועבר באמצעות הסקימרים.
73. כל סקימר יחובר בנפרד למשאבת יניקה, המרחק בין הסקימרים לא יעלה על 3 מטרים.
74. יוסדר פתח גלישה מעל מפלס המחיצה של הסקימר, על מנת להבטיח פעולה ללא הצפה.
75. יותקן מנגנון למילוי בריכת השחייה באופן אוטומטי.
76. יותקן סקימר בעל מנגנון הגנה כנגד שאיבת אוויר.
77. יותקן מנגנון כנגד הורדת (שבירת) מצוף הסקימר.
78. כניסת מתרחצים לבריכה תהיה מבוקרת.
79. מספר המתרחצים בעת ובעונה אחת לא יעלה על מתרחץ אחד לכל 5 מ"ר של שטח פני המים.
80. קירות הבריכה באזור גובה פני המים ינוקו באופן תדיר.
81. דיגום איכות המים לבדיקות מעבדה יתבצע בהתאם לדרישת תקנות בריכות שחייה, ובתדירות של פעם בשבוע בחודשים יולי ואוגוסט.
    1. **תנאים נוספים**
       1. בעל העסק יפעל למניעת התרבות חיידקי לגיונלה במערכות מים, מתקנים ואביזרים יוצרי רסס כגון מכלי אגירת מים, ראשי מקלחות, מזרקות, בהתאם [להנחיות למניעת התרבות חיידקי לגיונלה במערכות מים](https://www.health.gov.il/hozer/BSV_liguner.pdf).
       2. בנוסף לאמור בסעיף 9 לתקנות בריכות שחייה, ערכות השדה יעמדו בדרישות תקן ישראלי ת"י 6223.
       3. בנוסף לאמור בסעיף 13 לתקנות בריכות שחייה, חומרים לטיפול במים המאושרים לטיפול במי שתייה בהתאם לתקן ישראלי ת"י 5438, מאושרים גם לשימוש בבריכות שחייה ציבוריות, ללא צורך באישור המנהל, למעט חומרי חיטוי המכילים חומרים מייצבים המחייבים אישור המנהל מראש לשימוש בחומר ולאופן היישום.
       4. באתר המארח פעוטות, על המפעיל לדאוג כי בריכת הפעוטות תופעל בכל עת שפעוטות שוהים בו.
       5. מתקני מים צוננים יותקנו בהתאם לתקנות התכנון והבניה, הטיפול והתחזוקה יבוצעו בהתאם להנחיות משרד הבריאות והוראות היצרן.
       6. בדיקות למדדי איכות פיזיקו-כימיים ובדיקות מעבדה בקטריאליות יבוצעו בהתאם לדרישת תקנות בריכות שחייה, להנחיות למניעת לגיונלה ולמפרט זה, ע"י דוגמים שהוסמכו על ידי משרד הבריאות לביצוע הדיגום ובמעבדות מוכרות לביצוע הבדיקות.
       7. חדר המכונות יהיה נגיש, מאוורר, ויאפשר עבודת הפעלה ותחזוקה נוחים.
       8. שינוי בתכנית מערכת הטיפול של מי הבריכה מחייב אישור של רשות הבריאות לפני הביצוע.
    2. **בריכת פעוטות - תנאים נוספים**
       1. כניסת פעוטות שלא נגמלו מחיתולים תתאפשר רק בחיתולים המיועדים לרחצה.
    3. **טיפול באירועי זיהום צואתי והפרשות (הקאות, דימום) במי בריכות שחייה**
       1. מבחינים בין שני סוגים של אירועי זיהום במים כתוצאה מהפרשת צואה, דימום והקאות, הנבדלים בדרך פיזורו של הזיהום במים.
       2. בהתאם לסוג האירוע, לנפח הבריכה ולמערכות הטיפול נקבע אופן הטיפול בזיהום.
82. זיהום שאינו מפוזר - הפרשות צואה מוצקות.
83. זיהום מפוזר - הפרשות נוזליות (שלשול ,הקאות, דימום).
    * 1. להלן פירוט הפעולות הנדרשות בהתאם לסוג האירוע ולמאפייני הבריכה:
84. הפרשות צואה מוצקות - בבריכה בעלת מערכת עצמאית לטיפול במים
85. יש להורות למתרחצים לצאת מיד מהמים ולמנוע כניסתם עד להשלמת הפעולות הנדרשות לאבטחת איכות המים.
86. ניקוי והרחקת הפרשות:
87. יש להרחיק ככל האפשר את ההפרשות (ולסלקן בצורה תברואית בעזרת דלי או שקית למערכת סילוק שפכים, או בשקית סגורה לפח האשפה).
88. יש להשלים את הפעולה על ידי שאיבת ההפרשות במטאטא יונק תוך עקיפת המסנן (הוצא את אלמנט הסינון) ולפנות את המים למערכת סילוק שפכים.
89. אם ההפרשות הגיעו לתעלת הגלישה יש לנקות אותה, ובמידת האפשר להזרים מים למערכת הביוב בעת הניקוי.
90. חיטוי מוגבר: יש להגביר את ריכוז הכלור החופשי ל- 5 מג''ל למשך שעה, או ל- 10 מג''ל למשך חצי שעה, ולוודא שערך ההגבה יהיה בתחום 7.2-7.0 במהלך החיטוי (בבריכות בהם משתמשים במייצבים יש להכפיל את ריכוז חומר החיטוי).
91. שטיפת מסננים: יש לבצע שטיפה נגדית למסננים, כולל ניקוי המסנן הגס, סמוך ככל האפשר לגמר הטיפול באירוע.
92. חזרה לפעילות:
93. לאחר החיטוי המוגבר, יש לוודא שריכוז חומר החיטוי וריכוזם של יתר מדדי האיכות הפיזיקו-כימיים של המים הנם בטווח הערכים המותר בתקנות בריכות שחייה.
94. לאחר השלמת הפעולות בסעיפים לעיל, ניתן לאפשר רחצה.
95. הפרשות צואה מוצקות בבריכות בעלות מערכת טיפול משותפת (בריכת מבוגרים/ פעוטות או בריכה אחרת):
96. יש להורות למתרחצים בשתי הבריכות לצאת מיד מהמים ולמנוע כניסתם עד להשלמת הפעולות הנדרשות לאבטחת איכות המים.
97. יש להפסיק את סחרור המים ולנתק את הבריכה המזוהמת ממערכת הסחרור.
98. יש לבצע ניקוי והרחקת הפרשות, חיטוי מוגבר ושטיפת מסננים, כאמור בסעיפים 4.16.3.(1ב) עד 4.16.3(1ד).
99. יש להפעיל את מערכת הטיפול בשתי הבריכות, תוך הגברת ריכוז חומר החיטוי עד לערך המרבי המותר בתקנות בריכות שחייה, למשך שעה לפחות.
100. לאחר השלמת הפעולות בסעיפים לעיל והפעולות כמתואר בסעיף 4.16.3.(1ה), ניתן לאפשר חזרה לפעילות.
101. הפרשות נוזליות ומפוזרות (שלשול, הקאות, דימום) בבריכת פעוטות ובריכות קטנות:
102. יש להורות למתרחצים לצאת מיד מהמים ולמנוע כניסתם עד להשלמת הפעולות הנדרשות לאבטחת איכות המים.
103. יש להפסיק את סחרור המים.
104. יש לרוקן את הבריכה ותא האיזון ממים.
105. יש לנקות את הבריכה ולבצע שטיפה של מסננים.
106. יש לנקות את הבריכה, תעלת הגלישה ותא האיזון עם דטרגנט, ולשטוף עם מים נקיים (יש להקפיד לנקות ולחטא את כל האלמנטים).
107. יש לבצע שטיפה נגדית למסננים, כולל ניקוי המסנן הגס.
108. יש למלא את הבריכה ואת תא האיזון במים ולחדש סחרור.
109. יש לבצע חיטוי מוגבר: יש להעלות את ריכוז הכלור החופשי ל-10 מג''ל למשך שעה אחת לפחות, ולוודא שערך ההגבה יהיה בתחום 7.2-7.0 (בבריכות בהן משתמשים במייצבים יש להכפיל את ריכוז חומר החיטוי).
110. חזרה לפעילות:
111. יש לבצע בדיקת מעבדה לאיכות המים.
112. עד לקבלת תוצאות מעבדה תקינות יש לשמור על ריכוז חומר חיטוי בערך הגבוה המותר בתקנות בריכות שחייה וערך הגבה הנמוך המותר.
113. במידה ותוצאות הבדיקות הבקטריאליות תקינות, ניתן לחזור להפעיל את הבריכה, תוך שמירה על ערכי המדדים הפיזיקו-כימיים המותרים בתקנות בריכות שחייה.
114. הפרשות נוזליות ומפוזרות (שלשול, הקאות, דימום) בבריכות גדולות, ובבריכות בעלות מערכת טיפול משותפת:
115. יש להורות למתרחצים בבריכה המזוהמת או בשתי הבריכות (במידה ולבריכות מערכת טיפול משותפת) לצאת מיד מהמים ולמנוע כניסתם, עד להשלמת הפעולות הנדרשות להבטחת איכות המים.
116. יש להורות למתרחצים ששהו בבריכה בה נתגלו ההפרשות להתקלח.
117. יש להפסיק את סחרור המים בבריכות.
118. במידה וההפרשות הן בבריכת הפעוטות או בבריכה בעלת נפח קטן, יש לרוקן את המים ולפעול לפי האמור בסעיף 4.16.3.(3).
119. במידה וההפרשות הן בבריכה גדולה בה לא מתאפשר ריקון המים, יש לפעול כדלקמן:
120. ניקוי והרחקת הפרשות:
121. שאב את ההפרשות במטאטא יונק תוך עקיפת המסנן (הוצא את אלמנט הסינון), ופנה את המים למערכת סילוק שפכים.
122. אם ההפרשות הגיעו לתעלת הגלישה נקה אותה, ובמידת האפשר הזרם מים למערכת הביוב בעת הניקוי.
123. חדש את הסחרור בבריכה ללא מתרחצים במים.
124. חיטוי מוגבר ושטיפת מסננים:
125. יש להגביר את ריכוז הכלור החופשי ל-20 מג''ל למשך 13 שעות לפחות, או ל- 10 מג''ל למשך 26 שעות (או לחטא באמצעות CT שווה ערך, כאשרCT מבטא את מכפלת ריכוז חומר החיטוי בזמן). יש לוודא שבמהלך החיטוי המוגבר, ערך ההגבה יהיה בתחום 7.2-7.0. (בבריכות בהן משתמשים במייצבים יש להכפיל את ריכוז חומר החיטוי).
126. יש לבצע שטיפה נגדית למסננים, כולל ניקוי המסנן הגס, לאחר כ- 10 שעות.
127. יש לנקות את הקרקעית באמצעות מטאטא יונק/רובוט.
128. יש לנטרל את הכלור בעזרת סודיום תיוסולפט (בהעדר הוראות יצרן, יש לנטרל בהתאם ליחס של 1:1 בין 1 גרם סודיום תיוסלפט ל-1 מ"ק מים בבריכה, להפחתת 1.0 מג''ל כלור), או באמצעות חומר שווה ערך.
129. יש לנקות ולחטא את הסביבה המזוהמת, את הכלים והציוד שבאו במגע עם המים המזוהמים לרבות המטאטא היונק, ובהתאם להוראות היצרן.
130. לאחר השלמת הפעולות בסעיפים לעיל יש לפעול כמתואר בסעיף 4.16.3.(3ט).
     1. **מערכת להזנת כימיקלים, ומניעת חדירה לא מבוקרת של כימיקלים לבריכה**
        1. בעל העסק או מי מטעמו יהיו אחראים למניעת חדירה לא מבוקרת של כימיקלים למי בריכות שחייה, לפי כל דין.
        2. יש לפעול בהתאם לנספח 1 לעניין אמצעי הגנה למניעת חדירה לא מבוקרת של כימיקלים לבריכות שחייה.
        3. בעל העסק יוודא לפני פתיחת עונת הרחצה, לאחר השבתה, התקנה, שינוים במערכת הטיפול במים ובאופן שוטף, שמכלול הציוד והאביזרים להזנת כימיקלים ולמניעת חדירת כימיקלים לא מבוקרת תקינים ועובדים כראוי. בדיקה וטיפול במערכות הנ"ל יעשו בעת שאין מתרחצים בבריכה.
        4. בכל מקרה של תקלה במערכת הזנת הכימיקלים, בעל העסק יפסיק רחצה בבריכה, ויבדוק את תקינות הציוד והאביזרים המעורבים בתקלה. הרחצה בבריכה תחודש רק לאחר תיקון התקלה והתאמת איכות המים לדרישות תקנות בריכות שחייה. בדיקה וטיפול במערכות הנ"ל יעשו בעת שאין מתרחצים בבריכה.
        5. פעם בשנה לפחות, תתבצע בדיקה מקיפה על ידי חשמלאי מוסמך של מערכת הזנת הכימיקלים לרבות הציוד, האביזרים ומערכות הבקרה, להבטחת מניעה של חדירה לא מבוקרת של כימיקלים. במידה ונמצאו ליקויים בבדיקה הם יתוקנו מידית.
        6. מבצע הבדיקה ימלא טופס המאשר בדיקה ותקינות (דוגמה בנספח 1). תיעוד הבדיקות ישמר בבריכה.
        7. במקרה של אירוע חדירה לא מבוקרת של כימיקלים, יודיע על כך בעל העסק מידית לרשות הבריאות. הודעה זו לא פוטרת את בעל העסק מלדווח ליתר הגורמים הרלבנטיים.
     2. **זמני מיחזור (סחרור) המים**
        1. מבלי לגרוע מהאמור בתקנה 16(ג) לתקנות בריכות שחייה, זמן מיחזור המים בבריכת השחייה יקבע בהתאם לעומק המים, לעומס המתרחצים ולטמפרטורת המים בבריכה.
        2. מבלי לגרוע מהאמור בתקנות 16 ו-5(ב)(5) בתקנות בריכות שחייה, להלן פירוט זמני המיחזור המחייבים:
131. בבריכות שעמקן נמוך מ-0.9 מ' ואינן בריכת פעוטות, יבוצע מיחזור מים בהתאם לשורות 3 ו 4 בטבלה.
132. בבריכות בהן מחממים מים לטמ"פ גבוהה מ-30 מע"צ, יבוצע מיחזור מים בהתאם לטור ד' בטבלה.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| זמן מיחזור המים בבריכות שחייה בהתאם לעומק המים, לעומס המתרחצים, ולטמפרטורת המים בבריכה | | | | | | | | |
|  | | טור א | | טור ב | | טור ג | טור ד | |
| זמן מיחזור המים בבריכת שחייה ( שעות) | | | | | | | | |
|  | עומס מתרחצים | | עומק ממוצע (מ') | | טמפרטורת המים ( מע"צ) | | | |
| עד 30 | | | מעל 30 |
| 1 | א | | ב | | ג | | | ד |
| 2 |  | | פחות מ - 0.45 | |  | | | 0.3 |
| 3 | רגיל | | 0.45 - 0.9 | | 1.5 | | | 1 |
| 4 | גבוה | | 0.45 - 0.9 | | 1 | | | 0.5 |
| 5 | רגיל | | 0.9-1. 5 | |  | | | 2 |
| 6 | גבוה | | 0.9-1.5 | |  | | | 1.5-1.75 |
| 7 | רגיל | | מעל - 1.5 | |  | | | 3.0 |
| 8 | גבוה | | מעל - 1.5 | |  | | | 2.5 |
| הערות | "**עומס מתרחצים גבוה**" - צפיפות של מתרחצים באזור הרדוד וכניסה מוגברת של אנשים לבריכה, בבריכות המקבלות קייטנים, בבריכות בבתי מלון לנופש משפחות, ובבריכות עירוניות בחופשות, בחגים בשבתות ועוד | | | | | | | |

* + 1. בריכות שחייה (המוזכרות בסעיף זה) שנבנו לפני 1.7.21 יפעלו לפי האמור בסעיף 4.18.2, עד לתאריך 1.7.24.
    2. בריכות שחייה חדשות יתוכננו באופן שיעמדו בדרישות המפורטות בסעיף 4.18.2.
    3. המנהל רשאי להקל בדרישות בהתאם לסעיף 2.(ב) בתקנות בריכות שחייה.
    4. בזמן שהבריכה סגורה לקהל, ניתן להגדיל את זמן מיחזור המים, ובתנאי שאיכות המים לא תחרוג מהנדרש בתקנות בריכות שחייה.
  1. **השבתה של אתר בריכת השחייה וחזרה לשגרה** 
     1. בעל העסק יפעל לתחזוקה של אתר הבריכה בתקופה בה הבריכה סגורה לקהל בהתאם למשך ההשבתה, לסיבת ההשבתה, לזמינות המפעיל ולשיקולי העסק ויבחר באחת מהחלופות הר"מ:

1. הפעלת הבריכה, לרבות מערכות הטיפול והחיטוי.
2. שמירה על בריכה מלאה תוך השבתת מערכות, מלאה או חלקית.
3. ריקון הבריכה.
   * 1. משהחליט על אחת החלופות, יפעל בעל העסק בתקופת ההשבתה בה הבריכה סגורה לקהל, ולפני חזרה לשגרה בהתאם לדרישות הבאות:
4. בתקופת ההשבתה:
5. יבטיח מניעת מפגעים תברואיים באתר הבריכה.
6. יתייעץ עם נציגי חברות האחזקה, הציוד והבקרה בנוגע לשמירה מיטבית על מערכות הטיפול והבקרה, האביזרים, המכשור והציוד.
7. יתעד את הפעולות שננקטו לקראת ההשבתה, במהלכה, ולקראת חזרה לשגרת הפעלה.
8. לפני הפעלה וחזרה לשגרה:
9. ינוקו ביסודיות סביבת הבריכה, משטחי דריכה חיצוניים, ויתבצעו ניקוי וחיטוי יסודי של השירותים, המקלחות והמלתחות.
10. יאווררו חללי הבריכות המקורות וכן מלתחות ואזורים סגורים.
11. תבוצע בקרה באתר הבריכה לאיתור מפגעים ותקלות.
12. יבדקו תקינותן של מערכות הטיפול, החיטוי והבקרה לרבות הציוד והאביזרים.
13. יבדקו תקינותם של מכלול האביזרים, הציוד והמערכות להזנת כימיקלים ומניעת חדירת כימיקלים לא מבוקרת.
14. תבוצע סופרכלורינציה במקרים בהם הבריכה רוקנה, או הושבתו מערכות. בבריכה בה הופעלו בתקופת ההשבתה מערכות הטיפול והחיטוי, תבוצע סופרכלורינציה, במידה ונדרש.
15. הבריכה תפתח לאחר קבלת מדדי איכות פיזיקו-כימיים ובקטריאליים תקינים.
16. מניעת לגיונלה, הכנת מערכות מים חמים וקרים, ברזי מי- שתייה ומתקני מים צוננים:
17. יבוצעו ניקוי, חיטוי והכנת מערכות אספקת המים ובמיוחד במקלחות בהתאם להנחיות למניעת לגיונלה.
18. יבוצעו הפעולות הנדרשות בהתאם להנחיות תחזוקה של ברזי ומתקני מי שתייה בפארקים ובמרחב הציבורי.
19. בנוסף לאמור בסעיף הקודם, במידה והבריכה הושבתה לתקופה העולה על 30 יום, יפעל בעל העסק לקראת הפעלה וחזרה לשגרת פעילות בהתאם לאמור:
20. תיבדק תקינות מערכות הטיפול והבקרה לרבות תקינותם של מכלול האביזרים, הציוד והמערכות להזנת כימיקלים ומניעת חדירת כימיקלים לא מבוקרת על ידי חשמלאי מוסמך.
21. תבוצע בדיקה בקטריאלית במי הבריכה ויתקבלו תוצאות תקינות, טרם פתיחת הבריכה לקהל.
22. בבריכות מקורות תבוצע בדיקת תקינות מערכות אוורור.
23. במידת הצורך תבוצע הדברת מזיקים ע"י מדביר מוסמך.
24. רשות הבריאות רשאית להקל על הדרישות המפורטות בפרק זה, במידה והשתכנעה שהדבר אפשרי.
    1. **טיפול משלים להפחתת המצאות טפילי מעיים ומיקרואורגניזמים עמידים לחיטוי בכלור**
       1. התקנת טיפול משלים בבריכות השחייה מסייע בשמירה על איכות המים ועל בריאות המתרחצים (נדרש כדי להפחית מיקרואורגניזמים עמידים לכלור, כגון טפיל המעיים קריפטוספורידיום (Cryptosporidium).
       2. בבריכות שחייה לפעוטות ובבריכות הידרותרפיות כהגדרתן בתקנות התכנון והבניה, תותקן מערכת לטיפול משלים. על אף האמור, בבריכות שנבנו לפני 1.7.21 בהתאם לדין החל במועד הבניה, תותקן מערכת לטיפול משלים כאמור, עד 1.7.2024.
       3. ניתן להשתמש במערכות לטיפול משלים כגון: חיטוי באמצעות אוזון, חיטוי בקרינתUV הפתתה, או בטכנולוגיות אחרות. טיפול בקרינת UV ובאוזון מתאים גם להפחתת ריכוז הכלור הקשור בבריכה.
       4. בריכות המשתמשות בטכנולוגיות סינון המרחיקות לפחות 99 אחוז (2 סדרי גודל) של טפילים במהלך סינון אחד, אינן נדרשות בטיפול משלים זה.
       5. חיטוי המים במחטא ראשי (כלור, ברום או חומר חיטוי שאישר המנהל) יתבצע בהתאם לדרישת תקנות בריכות שחייה. אין בהוספת טיפול משלים, כדי לשנות מערכי החיטוי הקבועים בתקנות בריכות שחייה.
    2. **הדרכה מקצועית**
       1. בעל העסק או מי מטעמו יעביר הדרכה בתחומי התברואה והדרישות החלות על פי כל דין, לכלל העובדים ולכל עובד חדש. כל עובד לפי תחומי אחריותו ועבודתו.
       2. בעל העסק או מי מטעמו יקיים לעובדיו ריענון להדרכה כאמור בס"ק שלעיל, פעם בשנה לפחות.
       3. תקלות, בהתאם לאופי האירוע, ייבדקו, יתוחקרו ויועבר המידע ע"י בעל העסק או מי מטעמו לעובדים לצורך הפקת לקחים.
       4. בעל העסק ינהל יומן בו יתועדו מועד ונושא ההדרכה שניתנו לכל עובד.
    3. **בקרה פנימית** 
       1. בעל העסק או מי מטעמו יכין תכנית לבקרה פנימית ולהערכת סיכונים, שמטרתה להבטיח עמידה בדרישות המפרט ותקנות בריכת שחייה.
       2. התכנית תכלול תדירות ביצוע הבקרה בכל נושא.
       3. תכנית הבקרה תקיף נושאים כגון תחזוקה ותנאי התברואה של המבנים באתר הבריכה, ציוד ומערכות הטיפול במי הבריכות, ניקיון באתר, איכות המים, טיפול בכימיקלים וכד'. יסקרו נקודות התורפה של המערכות, תקלות, וכד'.
       4. התכנית תוכן תוך 18 חודשים מיום פרסום מפרט זה, תשמר באתר הבריכה ותועבר לרשות הבריאות לפי דרישה.
       5. ממצאי הבקרה יתועדו וישמרו באתר הבריכה.
    4. **אחזקת מסמכים וטפסים** 
       1. בעל העסק יתעד וישמור את כל התוצאות, הנתונים, האישורים והמסמכים, יומן מפעיל, וממצאי הבקרה העצמית לתקופה של שנתיים לפחות באתר הבריכה, ויעבירם לרשות הבריאות לפי דרישה וכאמור להלן.
       2. בעל העסק ינהל יומן אשר ישמר בתחום העסק, לרישום תוצאות בדיקות איכות המים היומיות שנמדדו באמצעות ערכות שדה, לרבות תוצאות אימות של מכשירי שדה בהתאם להוראות תקן ישראלי ת"י 6223.
       3. בעל העסק יתעד פעולות טיפול ואחזקה המתבצעות באפן שוטף במכלול האביזרים, והציוד מערכות הטיפול במים, הבקרה והניטור.
       4. בעל העסק יתעד אירועים מיוחדים כגון אירועי זיהום בצואה, חקירות אפידמיולוגיות, תקלות, הפסקות חשמל וכד'.
       5. בעל העסק יתעד את פעולות הטיפול והתחזוקה וכן את הפעולות שבוצעו לפני פתיחת עונת הרחצה, לאחר התקנה או שינוים במערכות הטיפול במים ובמערכת הניטור והבקרה. במקרה של השבתה, יתועדו הפעולות שננקטו כהכנה להשבתה ובהחזרת הבריכה לשגרה, לרבות תוצאות הבדיקות.
       6. תוצאות הרישום הרציף ישמרו בהתאם לנדרש בתקנות בריכות שחייה, וכן תוצאות אימות וכיול מערכת הבקרה.
       7. בעל העסק יתעד פעולות, תיקונים וכיול שבוצעו במערכות הטיפול במים, הניטור והבקרה, האוורור (בריכות מקורות) ובערכות השדה, ע"י חברות/גורמים חיצוניים.
       8. תוצאות בדיקות איכות מי שתייה, ובדיקות שפכים, במידה ובוצעו.
       9. תיעוד אודות ביצוע הדברה בבית העסק.
       10. תיעוד אודות בדיקת מערכות אוורור בבריכות מקורות.
       11. אישור התקנת מז"ח ובדיקת מז"ח כמפורט בתקנות בריאות העם (התקנת מכשיר מונע זרימת מים חוזרת), תשנ"ב-1992. אישור זה יכלול התייחסות למיקומו, בדיקתו ותקינותו.
       12. ביצוע ניקוי וחיטוי מאגרי מי שתייה ואוגרי מים חמים ככל שיש בעסק מיתקנים כאמור.
       13. יומן הכשרות בו יתועדו מועד ונושא ההכשרה שניתנו לכל עובד.
       14. תיעוד בקרות עצמיות בו יתועדו תוצאות הבקרות העצמיות, הפרמטרים והבדיקות שנעשו.
       15. תכניות העסק.
    5. **דיווחים ופרוצדורות** 
       1. בעל העסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים לפחות לפני השינוי.
       2. מבלי לגרוע מהאמור בתקנות בריכות שחייה, בעל העסק יעביר למנהל את תוצאות בדיקות איכות המים במי הבריכות ובמי השתייה באופן מקוון באמצעות מעבדה מוכרת, לא יאוחר משבוע לאחר ביצועה.
       3. בעל העסק ידווח למנהל על כל אירוע של חדירה לא מבוקרת של כימיקלים.
       4. בנוסף לאמור לעיל, ובהתאם לדרישת רשות הבריאות בעל העסק יעביר את המסמכים והממצאים המפורטים בסעיף 4.23.
    6. **כללי**
       1. המלצות בנושאים שונים הנוגעים למפרט זה ניתן למצוא בנספח מס' 3 למפרט וכן [באתר האינטרנט של משרד הבריאות](https://www.health.gov.il/Subjects/Environmental_Health/bathing_sites/swimming_pool/Pages/default.aspx). המלצות אלה מתעדכנות מעת לעת.

**נספח 1 - מערכות הזנת כימיקלים ואמצעי הגנה למניעת חדירה לא מבוקרת של כימיקלים לבריכות שחייה**

1. נקודות הזרקת הכימיקלים יהיו בקו סניקת מים אופקי, כך שהמרווח בין נקודות ההזרקה של הכלור והחומצה לא יפחת מ- 40 ס"מ.
2. מינון כימיקלים יהיה לקו מלא במים.
3. נקודות הזרקת הכימיקלים יהיו במקום נגיש המבטיח תחזוקה ותפעול נאותים, ובגובה שלא יעלה על 1.5 מטר מפני רצפת חדר המכונות, ולא בצמוד לרצפת החדר. במתקן קיים ניתן שהגובה יעלה על 1.5 מטר ובתנאי שיוסדר אמצעי נח לתחזוקה של נקודת ההזרקה.
4. מי הטעימה יילקחו למערכת בקרה להזנת כימיקלים מקו הסניקה לאחר מערך סינון. בבריכות שבהן מי הטעימה נלקחים לפני המסנן, יש לפעול בהתאם לסעיף 12.
5. מערכת הזנת הכימיקלים תהיה מבוקרת ונשלטת ע"י בקר רציף, הכולל אגירת נתונים ממוחשבת של המדדים המפורטים בתקנות בריכות שחייה, ותעביר התרעות מתפרצות ישירות למפעיל הבריכה.
6. התניה חשמלית - הפסקה של פעולת משאבות הסחרור מכל סיבה שהיא, תפסיק את הזנת הכימיקלים (פעילות משאבות המינון).
7. זמן ההשהיה בהפעלת משאבות המינון מחדש, אחרי כל תקלה או הפסקה במערכת טיפול במים, יהיה 2 דקות לפחות.
8. יותקן מפסק זרימה על קו אספקת מים מסוננים לבריכה, שיפסיק את פעילות משאבות המינון (הזנת כימיקלים), בעת שאין זרימת מים בצינור הנ''ל .
9. יותקן מפסק זרימה בכניסה לבקר, תפקידו להפסיק פעילות משאבות המינון (הזנת כימיקלים) בעת הפסקת זרימת מים לבקר.
10. יותקן אביזר משחרר אויר (אוטומטי) בנקודה הגבוהה ביותר במערכת הטיפול במים.
11. במידה והמסננים ו/או חלק ממערכת טיפול במים או מכלי אחסון כימיקלים ממוקמים מעל רום פני המים בבריכה, נדרש להתקין את אמצעי האבטחה הבאים:
    1. יותקנו מכלי הזנת כימיקלים (מכל יומי) מתחת לרום פני המים בבריכה. מילוי מכל יומי יעשה באמצעות תשתית קבועה.
    2. אביזר לפריקת אויר שנותן מענה גם לשבירת ואקום.
    3. שסתום אנטי סיפון שיותקן על משאבות המינון או על צנרת הזרקת הכימיקלים.
12. במקרה בו מי הטעימה נלקחים לפני מערכת הסינון, יותקן מד ספיקה שיכלול מנגנון להפסקת משאבות מינון בעת ירידה של 30% מערך הספיקה, ביחס לערך הספיקה בתחילת מחזור סינון (לאחר שטיפה נגדית).
13. בנוסף לאמור לעיל בבריכות שקיבלו היתר לפני מועד כניסת תקנות התכנון והבניה (בקשה להיתר, תנאיו ואגרות) (תיקון מס' 2), התשס"ח-2008 לתוקף, יחולו הסעיפים הבאים, או הוראות שיחליפו הוראות אלה:

13.1 חדר המכונות לרבות המתקנים, הצנרת, המסננים ומכלי הזנת כימיקלים יהיו מתחת לרום פני המים בבריכה.

13.2 ככל שניתן משאבות המינון יהיו מעל המכל להזנת כימיקלים.

**דוגמה - טופס בדיקת תקינות אמצעי הגנה מפני חדירה בלתי מבוקרת של כימיקלים לבריכת שחייה**

לכבוד - בעל העסק : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך הבדיקה: \_\_\_\_\_\_\_\_\_\_\_ הבריכה הנבדקת: פעוטות, פתוחה, מקורה, זרמים, אחר.

שם , תפקיד וחתימת המלווה מטעם בעל העסק\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* + - 1. אמצעי הגנה נדרשים בבריכה

|  |  |  |  |
| --- | --- | --- | --- |
| פירוט אמצעי ההגנה נדרשים | תקין | לא תקין | לא קיים |
| **מרווח של לפחות 40 ס"מ בין נקודות הזרקת הכלור והחומצה** |  |  |  |
| **התניה\חגור חשמלית** - הפסקת **משאבת סחרור** מסיבה כל שהיא, מפסיקה הפעלת **משאבות מינון** |  |  |  |
| **זמן השהייה של 2 דקות** להזרמת הכימיקלים לבריכה, לאחר הפעלה מחודשת של משאבות הסחרור |  |  |  |
| **מפסק זרימה בקו המים המסוננים** |  |  |  |
| **מפסק זרימה בבקר** |  |  |  |
| **מד ספיקה** – עם חיגור\ התניה חשמלית למערכת הזנת כימיקלים (הפסקת פעילות משאבות מינון בעת ירידה של 30% מהספיקה בתחילת מחזור הסינון)  **הערה: חובה כאשר נקודת לקיחת מי טעימה נמצאת לפני הסינון** |  |  |  |

* + - 1. אמצעי הגנה נדרשים בבריכת שחייה שקיבלה היתר לפני מועד כניסת תקנות התכנון והבנייה (בקשה להיתר, תנאיו ואגרות) (תיקון מס' 2), התשס"ח-2008 לתוקף, שבהן חדר מכונות ו/או מכלי אחסון לכימיקלים נמצאים מעל רום פני המים בבריכה

|  |  |  |  |  |  |  |
| --- | --- | --- | --- | --- | --- | --- |
| מצב המערכות בשטח | המצב בשטח | | אמצעי הגנה נדרשים מפני חדירת כימיקלים בלתי מבוקרת, במקרה שהמצב קיים בשטח (סומן 'כן') | אמצעי הגנה בשטח | | |
| קיים | | לא  קיים |
| כן | לא | תקין | לא תקין |
| מיכל להזנת כלור נוזלי ממוקם מעל רום פני המים בבריכה |  |  | מכל יומי -הותקן מתחת לרום פני המים |  |  |  |
| מכל להזנת חומצה ממוקם מעל רום פני המים בבריכה | מכל יומי - הותקן מתחת לרום פני המים |  |  |  |
| חדר מכונות (צנרת מים מסוננים) נמצאים מעל רום פני המים בבריכה- חדירת כימיקלים בלתי מבוקרת אפשרית בעקבות היווצרות תת-לחץ במערכת |  |  | שסתום פורק אויר משולב בשובר ואקום (ריק) |  |  |  |
| שסתום אנטי סיפון (במשאבות מינון או צנרת למינון כימיקלים) |  |  |  |

* + - 1. בדיקת תקינות מערכת בקרה

|  |  |  |  |
| --- | --- | --- | --- |
| תקינות מערכת הבקרה | תקין | לא תקין | לא קיים |
| מדידת כלור נותר |  |  |  |
| מדידת הגבה- pH |  |  |  |
| מדידת רדוקס |  |  |  |
| מד ספיקה |  |  |  |
| מד רציף למדידת עכירות |  |  |  |
| אוגר נתונים+ התרעה מתפרצת למפעיל על תקלות, כשלים וחריגות באיכות מים |  |  |  |

**סיכום והערות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_שם ופרטי הבודק: שם \_\_\_\_\_\_\_\_\_\_\_\_\_\_ חתימה\_\_\_\_\_\_\_\_\_\_\_\_ טלפון\_\_\_\_\_\_\_\_\_\_ דוא"ל \_\_\_\_\_\_\_\_\_\_\_\_\_\_\_ @ \_\_\_\_\_\_\_\_

**נספח 2 - הנחיות לחיטוי משלים באמצעות מערכת UV**

* 1. כללי
     1. מערכת החיטוי המשלים תרחיק לכל הפחות 3 לוג (99.9%) קריפטוספורידיום במהלך המעבר במערכת ה- UV.
     2. יעשה שימוש במערכות חיטוי אשר עברו ולידציה ע"י גוף שלישי מוכר ובלתי תלוי. הוולידציה תעשה עפ"י פרוטוקולים מאושרים של גופים רגולטוריים כגון: EPA, NSF ANSI, DVGW, ONORM, להרחקה של 3 לוג .Cryptosporidium Parvum Oocysts
     3. בחירת מערכת החיטוי המשלים תעשה בהתאם למטרת התקנתה, למאפייני הבריכה ומערכותיה, תנאי הסביבה, לרבות טמפ' המים וכד'
     4. קטילת מיקרואורגניזמים - לצורך קטילת מיקרואורגניזמים בהם טפילי המעיים קריפטוספורידיום וג'יארדיה, יותקנו מנורות בעלות עוצמה מזערית של mJ/cm2 40.
     5. קטילת מיקרואורגניזמים והפחתת ריכוז כלור קשור - לצורך קטילת מיקרואורגניזמים לרבות טפילי מעיים וכן להפחתת ריכוזי כלור קשור, יותקנו מנורות הפועלות בטווח רחב של אורכי גל שבין nm200-400, בעלות עצמה מזערית של .60mJ/cm2
     6. החיטוי ב- UV יתבצע על הזרם המסוחרר המלא, לאחר המסננים ולפני הוספת חומר החיטוי. יש להתקין מעקף כדי לאפשר הפעלת בריכה במהלך תחזוקת המערכת.
  2. תפעול ותחזוקה:
     1. המערכת תופעל בהתאם למאפייני הבריכה, מערכותיה, תנאי הסביבה ולהוראות היצרן.
     2. תתבצע בקרה על יעילות החיטוי באמצעות ניטור ורישום רציף שיבוצע לכל המדדים הרלוונטיים כגון: ספיקה, מנת UV ולידי, עצמתUV (UVI) UVT, בכניסה, עכירות, טמפ'', סטטוס מנורות (on-off), מספר מצטבר של מחזורי on-off, גיל נורות, משך הזמן שעבר מבדיקת כיול אחרונה לגלאי UV.
  3. התרעות על תקלות:
     1. המערכת תדומם מיד עם הפסקת זרימת מים.
     2. ישלחו התרעות מתפרצות (on-line) למפעיל הבריכה במקרים בהם המדדים אינם עומדים בערכי הסף שנקבעו כגון: כשל נורה, כשל ספק כח, ירידה במנת ה-UV הדרושה, UVI נמוך מהנדרש, עליה בעכירות, UVT אינו בתחום הוולידציה, שינוי מהספיקה המתוכננת, גיל נורה מעל הסף, כשל מכאני במנגנון ניקוי, עליית טמפרטורה וכד'.
     3. מפעיל הבריכה יבצע בקרה פעם אחת ביום לפחות ויוודא תקינות המערכות.
     4. תחזוקה שוטפת, ניקוי משקעים מהמנורה, וכן אימות וכיול של מערכת הניטור יבוצעו בהתאם להוראות היצרן.
     5. מערכת החיטוי תיבדק אחת לשנה לפחות ע"י חברה המתמחה בתחום.
     6. יבוצע תיעוד של פעולות התחזוקה, אימות וכיול המערכות.
     7. המערכת תותקן, תופעל ותתוחזק בהתאם לאמור במפרט זה ובהוראות היצרן.

**נספח 3 - המלצות שונות**

* 1. מידע נוסף בתחום בריכות שחייה (דיגום, מדריך לתפעול ותחזוקה ועוד) ניתן למצוא [באתר המשרד](https://www.health.gov.il/Subjects/Environmental_Health/bathing_sites/swimming_pool/Pages/default.aspx).
  2. המלצה לעניין כלור קשור במים -מומלץ להתקין מערכת טיפול להפחתת ריכוזי כלור קשור במים.
  3. המלצות למניעת זיהום צואתי מרחצת פעוטות:
     1. להדריך את ההורים לשימוש תכוף של פעוטות בשירותים לפני כניסתם לבריכה ובמהלך השהייה בה. החתלת תינוקות שאינם גמולים תתבצע במקום שיועד לכך בחדרי השרות.
     2. להחזיק באתר הבריכה חיתולים המיועדים לרחצה של פעוטות, ולאפשר מכירתם במקום.
     3. להתקין בסמוך לבריכת הפעוטות שילוט שיכלול את המלל בסעיפים שלעיל.
  4. המלצה להגברת יעילות הטיפול וסילוק מיקרואורגניזמים שאינם רגישים לכלור, כדוגמת טפילי מעיים מסוג קריפטוספורידיום:
     1. במסנן חול מומלץ להוסיף חומר מפתית למים (כדוגמת אלום בריכוז 3-5 מג"ל).
     2. חיטוי נוסף (משלים) באוזון או ב- UV.
  5. המלצות למיחזור מים בבריכות:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| זמן מיחזור המים בבריכות שחייה בהתאם לעומק המים, לעומס המתרחצים, וטמפרטורת המים בבריכה | | | | | | | | |
|  | | טור א | | טור ב | | טור ג | טור ד | |
| זמן מיחזור המים בבריכת שחייה ( שעות) | | | | | | | | |
|  | עומס מתרחצים | | עומק ממוצע (מ') | | טמפרטורת המים ( מע"צ) | | | |
| עד 30 | | | מעל 30 |
| 1 | א | | ב | | ג | | | ד |
| 5 | רגיל | | 0.9-1. 5 | | 2.5-3 | | | 2 |
| 6 | גבוה | | 0.9-1.5 | | 2-2.5 | | | 1.5-1.75 |
| 7 | רגיל | | מעל - 1.5 | | 3.5-4 | | | 3.0 |
| 8 | גבוה | | מעל - 1.5 | | 3.0-3.5 | | | 2.5 |
| הערות | "**עומס מתרחצים גבוה**" – צפיפות של מתרחצים באזור הרדוד וכניסה מוגברת של אנשים לבריכה, בבריכות המקבלות קייטנים, בבריכות בבתי מלון לנופש משפחות, ובבריכות עירוניות בחופשות, בחגים בשבתות ועוד. | | | | | | | |

* 1. המלצות בנוגע לטיפול ב UV:
     1. מומלץ להיעזר בהנחיות להגשת תכנית, תפעול ובקרה של מתקני חיטוי מי שתייה ב UV [המפורסם באתר במשרד](https://www.health.gov.il/hozer/bz23_2013.pdf).
     2. מומלץ שמערכת החיטוי תכלול ניקוי אוטומטי של הנורות.
  2. המלצות בנוגע להשבתת בריכה ולהפעלה מחודשת ניתן למצוא באתר.

**פרק 5 - הרשות הארצית לכבאות והצלה**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום כ"ה בסיון התשפ"ד (1 ביולי 2024), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום כ"ה בסיון התשפ"ד (1 ביולי 2024), לפי המוקדם מביניהם;**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום כ"ה בסיון התשפ"ד (1 ביולי 2024), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012, והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים התשכ"ח-1968 (להלן - החוק), והתקנות על פיו.
   2. **הגדרות**
      1. **"ברז כיבוי אש"** - ברז לכיבוי אש המתאים לתקן ישראלי ת"י 448 "הידרנט לכיבוי אש" על חלקיו לפי פירוט הקטרים הבאים:
3. "2 על זקף בקוטר "2.
4. "2\*2 על זקף בקוטר "3.
5. "3 על זקף בקוטר "3.
6. "3 על זקף בקוטר "4.
7. "3\*2 על זקף בקוטר "4.
8. "4 על זקף בקוטר "6.
9. "3\*2 על זקף בקוטר "6.
   * 1. **"ברז כיבוי אש בתחום הנכס"** - ברז כיבוי אש הממוקם בתחום הנכס מחוץ למבנה אחרי מד המים של הנכס והמחובר לרשת המים העירונית או למאגר מים ומשאבות.
     2. **"ברז כיבוי אש עירוני"** - ברז כיבוי אש הממוקם מחוץ לתחום הנכס לפני מד המים של הנכס והמחובר לרשת המים העירונית.
     3. **"ברז כיבוי אש פנימי"** - ברז כיבוי אש הממוקם בתוך תחום הנכס בתוך מבנה והמחובר לרשת המים העירונית או למאגר מים ומשאבות.
     4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שיש לו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928, מערכות לכיבוי אש במים - בקרה, בדיקה ותחזוקה |
| תקינות אמצעי כיבוי במים | מי שהודרך והוסמך על ידי יצרן או ספק גלגלונים  לגלגלונים שהותקנו לאחר 01.06.2013 עפ"י תקן ישראלי ת"י 2206, חלק 2, גלגלון לכיבוי אש - דרישות תכן, התקנה ותחזוקה |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1, מטפים מיטלטלים - תחזוקה |
| תקינות מערכת החשמל ותאורת חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות מערכת הגז לתקן ישראלי ת"י 158, מתקנים לגזים פחמימניים מעובים (גפ"מ) | בעל רישיון בתוקף לעבודות גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקה מערכת גילוי אש בהתאם לתקן ישראלי ת"י 1220, חלק 11, מערכות גילוי אש - תחזוקה | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11, מערכות גילוי אש - תחזוקה |
| סידורי בטיחות אש והצלה בארון חשמל בהתאם לתקן ישראלי ת"י 5210, מערכות לכיבוי-אש בארוסול או תקן ישראלי ת"י 1597, מערכות כיבוי אש אוטומטיות בגז כיבוי | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11, מערכות גילוי אש - תחזוקה |
| תקינות מערכת למסירת הודעת (כריזת חירום) | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11, מערכות גילוי אש - תחזוקה או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת אוטומטית לכיבוי אש (ספרינקלרים) בהתאם לתקן ישראלי ת"י 1928, מערכות לכיבוי אש במים - בקרה, בדיקה ותחזוקה | מי שיש לו תו תקן מכון התקנים לתחזוקת מערכת כיבוי אוטומטית במים לפי תקן ישראלי ת"י 1928, מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה בהתאם לתקן ישראלי ת"י 5356, חלק 2, מערכות כיבוי אש - כיבוי אש בכימיקלים רטובים | מתקין מערכת כיבוי לפי תקן ישראלי ת"י 5356, חלק 2, מערכות כיבוי אש - כיבוי אש בכימיקלים רטובי |
| התאמת מערכות בטיחות אש וההצלה להוראת נציב 536 - משטר הפעלות מערכות בטיחות אש - אינטגרציה | 1. מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות 2. גורם מוסמך לפני הוראת נציב - 536 משטר הפעלות מערכות בטיחות אש - אינטגרציה |
| תקינות מערכת שחרור עשן | מהנדס ובלבד שאינו מתכנן המתקן או המערכת |
| תקינות מערכת מיזוג אוויר מרכזית הכוללת תעלות ומדפים בהתאם לתקן ישראלי ת"י 1001, בטיחות אש בבניינים | מהנדס או מורשה מערכות קירור ומיזוג אוויר אשר רשאי לתת אישור כאמור, בהתאם לסוג רישיונו |

* + 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח או מחוץ לבניין או בדלת יציאה חיצונית.
    2. "**גפ"מ**" - גז פחמימני מעובה כהגדרתו בחוק הגז הפחמימני המעובה, התשפ"א-2020.
    3. **"דלת אש**" - כמשמעותה בתקן ישראלי ת"י 1212 דלתות אש - עמידות-אש.
    4. "**דרך מוצא**" **(Means of Egress)** - נתיב יציאה מבניין, הפנוי ממכשולים והכולל אחד או יותר ממרכיבים אלה:

1. גישה למוצא בטוח.
2. יציאה.
3. מוצא בטוח.
   * 1. "**הנדסאי**" - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג בדיקות שלגביהם נדרש האישור.
     2. "**חומר לא דליק**" - כמשמעותו בתקן ישראלי ת"י 755 תגובות בשריפה של חומרי בנייה – שיטות בדיקה וסיווג.
     3. "**חומר ציפוי וגימור**" - חומר המשמש לציפוי, כיסוי או חיפוי, לרבות טפטים, ציפוי עץ, שטיחים, פרקט, תקרות עץ, בד או PVC.
     4. "**חומר מסוכן (חומ"ס)**" - חומר מסוכן כהגדרתו בחוק החמרים המסוכנים, התשנ"ג-1993.
     5. "**חוק הרשות הארצית לכבאות והצלה**" - חוק הרשות הארצית לכבאות והצלה, התשע"ב-2012.
     6. "**חוק התקנים**" - חוק התקנים, התשי"ג-1953.
     7. "**חיבור כבאים להסנקת מים**"**,** "**חיבור כבאים**" **(Fire Department Connection)** - חיבור צינור מים בקוטר "3 או "4, הכולל שסתום אל חוזר, חיבור מהיר מדגם שטורץ, מכסה ושרשרת.
     8. "**ידית (מנגנון) בהלה**" - דלת בעלת מנגנון בהלה המקיים את הדרישות המנויות בפרט 3.2.1.21 (ב) לתוספת השנייה לתקנות התכנון והבנייה.
     9. "י**ציאה**" **(Exit Discharge)** - חלק מדרך מוצא שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
     10. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
     11. "**מוצא בטוח**" **(Exit)** - חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש והמוביל אל היציאה או אל מחוץ לבניין.
     12. **"מעבדה מאושרת"** - מעבדה שאושרה על ידי הממונה על תקינה במשרד הכלכלה והתעשייה.
     13. **"מעבדה מוכרת"** - מעבדה מאושרת ומוסמכת אשר הוכרה על ידי רשות הכבאות ושמה פורסם באתר האינטרנט של רשות הכבאות וההצלה.
     14. **"מעבדה מוסמכת"** - מעבדה שקיבלה אישור הסמכה מאת הרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ורשות הכבאות וההצלה.
     15. **"מערכת גילוי אש"** - מערכת ידנית או אוטומטית לגילוי אש או עשן.
     16. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות באמצעות מערכת כריזה, צופרים ואמצעי הודעה אחרים ומפעילה מערכות הכלולות במשטר ההפעלה של הבניין.
     17. "**נותן האישור**" - לעניין פרק זה, עובד רשות הכבאות וההצלה, שהוסמך לכך על ידי השר לביטחון פנים.
     18. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
4. מניעת דליקות והתפשטותן.
5. כיבוי דליקות, צמצום נזקיהן והקלת פעולות לכיבוי דליקות.
6. מילוט וחילוץ לכודים והקלת פעולות למילוטם ולחילוצם.
7. הצלת חיי אדם ורכוש.
8. דרכי התקשרות.
9. כל צורך הנדרש לביצוע פעולות כיבוי והצלה.
   * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן;
     2. "**רשות הכבאות וההצלה**" - הרשות הארצית לכבאות והצלה שהוקמה בחוק הרשות הארצית לכבאות והצלה, התשע"ב-2012.
     3. "**תעודת בדיקה**" - תעודת בדיקה על התאמה לתקן שניתנה לפי סעיף 12 לחוק התקנים.
     4. "**תפוסה"** - מספר בני האדם שעל פיו מחושבים המספר והרוחב של דרכי המוצא. התפוסה תחושב לפי תקנות התכנון והבנייה.
     5. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
     6. "**תקנות התכנון והבנייה**" - תקנות התכנון והבנייה (בקשה להיתר, תנאיו ואגרות), התש"ל-1970.
     7. **"שינוי מהותי"** - שינוי של כל אחד מאלה במבנה:
10. מרחק הליכה.
11. מספר דרכי מוצא.
12. שינוי ייעוד.
    * 1. **"תקן "NFPA** - תקן של האגודה הלאומית האמריקאית להגנה בפני אש.
    1. **מסמכים נוספים**
       1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
13. אפיון רשת המים המזינה את העסק, שייערך בהתאם להוראת נציב 529 זמינות רשת מים ופריסת ברזי כיבוי - לאחר שנחתם על ידי אחד מאלה:
14. מהנדס.
15. אדריכל.
16. הנדסאי.
17. גורם מוסמך.

דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת מים כאמור לא תחול על עסק שקיים בו מאגר מים עם היתר בנייה כדין ושאושר על ידי מעבדה מוכרת.

1. בכפוף לדרישת רשות הכבאות וההצלה, על בעל העסק להגיש אחד או יותר מהמסמכים הבאים:
2. תכנית העסק בקנה מידה 1:100 ובה מפורטים כלל סידורי בטיחות האש הנדרשים או הקיימים בעסק מסוג זה.
3. העתק מהיתר הבנייה.
4. לגבי עסק שאינו מקיים את דיני התכנון והבנייה - אישור מהנדס הוועדה המקומית לפי סעיף 8א1 לחוק רישוי עסקים
   * 1. הדרישות הקבועות בסעיף 5.3.1 לא תחולנה על עסק שמקיים את אחד התנאים הבאים**:**
5. הוא אינו מכיל חומרים מסוכנים (חומ"ס).
6. שטחו הכולל הוא עד 100 מ"ר והוא מיועד להכיל עד 50 איש.
   1. **רישום ודיווח**
      1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש על ידו וזאת לכל הפחות 48 שעות לפני מועד הניתוק; לעניין סעיף זה, "מערכת כיבוי אש" - אחת מהמערכות הבאות, אם מתקיימת לגביה חובת התקנה על פי דין: גלאים, מתזים, גנרטור, מערכת על-לחץ ושחרור עשן.
      2. בעל העסק יודיע לנותן האישור על כוונה לבצע עבודות בנייה בעסק, לרבות כל שינוי פנימי גם אם אינו טעון היתר, הפוגעות או עשויות לפגוע בסידורי בטיחות האש והצלה בעסק, לכל הפחות שבעה ימים לפני היום שבו יתחילו העבודות. עסק שבו יתבצעו עבודות כמפורט בסעיף זה ייתכן שיידרש לעמוד בדרישות נוספות בהתאם לקביעת נותן האישור.
   2. **כללי**
      1. מפרט זה מתייחס לדרישות סידורי בטיחות האש והצלה הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק, בכל עת, תוך די נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, מספר השוהים בו, מיקומו, שטחו ולפי כל דין, ולכל הפחות לפי מפרט זה.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיף 5.5.1 ו-5.5.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס, ובכל מקום שבו יש התייחסות במפרט לדרישות הנוגעות לבטיחות אש בעסק, הן יבואו נוסף לדרישות תקנות אלו.
      4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידה בהוראות דיני התכנון והבנייה.
      5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן; ובעל העסק או מי שמונה מטעמו לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
      6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק העומדים בסתירה להוראות המפרט ולתנאי הרישיון.
      7. תחזוקת סידורי בטיחות אש והצלה:
7. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
8. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות ע"י נותן האישור - בהתאם להוראות אלו.
   * 1. תיקון הוראות הנציב אליהן מפנה מפרט זה יחול על העסק בהתאם להוראות סעיף 7ג4 לחוק.
   1. **דרכי גישה**
      1. דרכי הגישה לעסק תהיינה פנויות מכל מכשול, בכל עת.
   2. **הפרדות ועמידות אש**

דרישות אלה יתקיימו אם נדרשו בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים. ההפרדה האמורה תבוצע באמצעות:

1. קירות בעלי עמידות אש למשך שעתיים לפחות. הקיר יהיה בנוי בהתאם לתקן ישראלי ת"י 931 עמידות אש של אלמנטי בניין - שיטות בדיקה .
2. פתחי הכניסה והיציאה בקירות בעלי עמידות אש ייסגרו באמצעות דלת או חלון בעלי עמידות אש שמשכה 30 דקות לפחות וכשל תחילי ויציבות שמשכו 90 דקות לפחות, ושעומדים בתקן ישראלי ת"י 1212, דלתות-אש - עמידות-אש.
   * 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק, יעמדו בתקן ישראלי ת"י 921, תגובות בשריפה של חומרי בנייה**.** בדיקת אי דליקותם וסיווגם של החומרים תיערך בהתאם לתקן ישראלי ת"י 755, תגובות בשריפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
     2. יריעות אוהלים ויריעות המשמשות להצללה שהוצבו על ידי העסק, יעמדו בתקן ישראלי ת"י 5093 דליקות של וילונות לשימוש ציבורי ומוסדי.
   1. **ידית (מנגנון) בהלה**
      1. בדלת המשמשת ליציאה מעסק או מקומה בעסק המיועדים להכיל מעל 100 איש תותקן ידית (מנגנון) בהלה.
   2. **דרכי מוצא**

דרישות אלה יתקיימו אם נדרשו בתנאים להיתר בנייה או בעקבות שינוי מהותי המחייב שינוי תנאי ההיתר.

* + 1. **פתחי יציאה**

1. בעסק יהיה פתח יציאה אחד לפחות. פתחים נוספים יידרשו אם המרחק אל פתח היציאה מכל נקודה בתוך המבנה לאורך מסלול ההליכה ועד ליציאה עולה על 30 מטר.
2. בעסק המיועד להכיל מעל 50 איש כיוון הפתיחה של הדלתות בפתחי היציאה יהיה כלפי כיוון המילוט.
3. בעסק המיועד להכיל עד 100 איש, רוחב פתח היציאה לא יפחת מ-0.90 מטר נטו. בעסק המיועד להכיל מעל 100 איש, רוחב פתח היציאה לא יפחת מ-1.10 מטר נטו.
   * 1. דרכי המוצא, לרבות פתחי היציאה, יהיו פנויים מכל מכשול בכל עת.
     2. אם הותקן מנעול על דלת בדרך המוצא, יהיה אפשר לפתוח את הדלת מכיוון המילוט ללא מפתח נשלף.
   1. **שילוט**
      1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבנייה.
      2. בעסק יותקנו שלטים פולטי אור כמפורט מטה:
4. "חשמל, לא לכבות במים" - על גבי לוחות חשמל.
5. "מפסק זרם ראשי" - בסמוך למפסק במקום בולט ונגיש.
6. "עמדת כיבוי אש".
7. "ברז שריפה" - בסמוך לברז.
8. "ברז הסנקה לעמדות" - בסמוך לברז.
9. "ברז הסנקה למתזים" - בסמוך לברז.
10. "אין להשתמש במעלית בזמן שריפה" - בסמוך למעלית.
11. "חדר שירות" (בהתאם לשימוש החדר הסקה/דוודים/מיזוג/אשפה וכו').

בשלטים פולטי אור בסעיף זה הכיתוב יהיה על השלט בגוון אדום על רקע צהוב, גובה כתיב האותיות יהיה 3 ס"מ לפחות ועוביין יהיה 7 מ"מ לפחות. השלט ימוקם בסמוך למתקן בגובה 1.5 מ' לפחות מגובה הרצפה.

* + 1. חומרים מסוכנים ישולטו ויסומנו.
  1. **תאורת חירום** 
     1. בעסק תותקן תאורת חירום שתתחיל לפעול ותאיר את דרכי המוצא במקרה של כשל באספקת החשמל או נפילה במתח החשמל.
     2. תאורת החירום תותקן מעל פתחי העסק ובמעברים המשרתים מעל 6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
     3. תאורת החירום תתבסס על גופי תאורה עצמאיים הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חירום יהיו מוזנים משני מעגלי הזנה נפרדים המוזנים ממערכות נפרדות.
     4. גופי תאורת החירום יתאימו לתקן ישראלי ת"י 20 חלק 2.22 מנורות: דרישות מיוחדות - מנורות לתאורת חירום.
  2. **אספקת מים (כולל ברזי כיבוי)**
     1. בעסק ששטחו הכולל מעל 800 מ"ר, יותקנו ברזי כיבוי אש בתחום הנכס בקוטר של "3 על זקף בקוטר של "4 בהתאם לתקן ישראלי ת"י 448 הידרנט לכיבוי אש חלק 1 וחלק 3. ברז כיבוי אש יהיה ליד המבנה. לעניין זה ברז כיבוי אש עירוני במרחק של עד 120 מ' מהמבנה יחשב לצורך העניין ברז מן המניין.
     2. במבנה בעל 3 קומות ומעלה, יותקן חיבור כבאים להסנקת מים לברזי הכיבוי המותקנים בעסק. ברז ההסנקה יוצב מחוץ לעסק במרחק שלא יעלה על 6 מטרים מקצה העסק. דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.
  3. **ציוד כיבוי**
     1. בעסק ששטחו עד 200 מ"ר, יותקן גלגילון כיבוי אש עם זרנוק בקוטר "3/4 עם מזנק צמוד, כך שייתן מענה לכיסוי כל שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
     2. בעסק ששטחו מעל 200 מ"ר, תותקנה עמדות כיבוי אש כך שיתנו מענה לכיסוי כל שטח העסק.
     3. כל אחת מעמדות הכיבוי תכיל:

1. ברז כיבוי בקוטר "2.
2. 2 זרנוקים בקוטר "2 באורך 15 מ' כל אחד.
3. מזנק בקוטר "2.
4. גלגילון עם צינור בקוטר "3/4 עם מזנק צמוד.
5. מטפה אבקה במשקל של 6 ק''ג.

הציוד יאוחסן בארון שמידותיו לא יפחתו מ: גובה 120 ס''מ, רוחב 80 ס''מ, ועומק 30 ס''מ.

על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
    2. בעסק יוצבו מטפי כיבוי מסוג אבקה יבשה בגודל של 6 ק''ג. מספר המטפים יתאים לתקן ישראלי ת"י 129 חלק 2 מטפים מיטלטלים - התאמה, התקנה וסימון. בדיקת המטפים ותחזוקתם תתבצע לפי האמור בתקן ישראלי ת"י 129 חלק 1 מטפים מיטלטלים - תחזוקה.
    3. בעסק מעל כל מבער בחדר הסקה מופעל באמצעות נוזל דליק, כגון סולר, דיזל וכו' יותקן מטפה אבקה אוטומטי קבוע במשקל של 12 ק"ג המצויד במנגנון הפעלה תרמי עצמאי המתאים לתקן ישראלי ת"י 2217 מטפים אוטומטיים קבועים לכיבוי אש לדלקות ממין ב (נוזלים וגזים).
  1. **מערכת מתזים**
     1. במקומות המפורטים להלן תתוכנן ותותקן מערכת כיבוי אש אוטומטית במים על פי תקן הישראלי ת"י 1596, מערכות מתזים: התקנה (להלן - מערכת מתזים):

1. בבריכת שחייה מקורה ששטחה מעל 300 מ"ר ובתפוסה מעל 300 איש, למעט מעל פני המים ומעל מפלי מים.
2. מתזים המותקנים בסאונה יתוכננו ויותקנו בהתאם לתקן ישראלי ת"י 1596 מערכות מתזים - התקנה לטמפרטורות גבוהות.
   * 1. אם אין הפרדות אש בין ייעודים או שימושים, תתוכנן ותותקן בחלקים אלה מערכת בהתאם לרמת הסיכון המחמירה ביותר.
     2. אם אין הפרדות אש בין ייעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
     3. לנותן האישור יוגשו האישורים הבאים:
3. אישור מעבדה מוכרת והעתק הצהרת מהנדס על התאמת התכנון של מערכת המתזים לתקן ישראלי ת"י 1596 מערכות מתזים - התקנה.
4. אישור מעבדה מוכרת על התקנת המערכת והתאמתה לתקן ישראלי ת"י 1596 מערכות מתזים - התקנה.
   * 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון: אזור אחסנה, אזור משרדים, אזור מכירות וכו').
     2. בדיקת מערכת המתזים תתבצע על פי תקן ישראלי ת"י 1928 מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
   1. **מערכת גילוי אש ועשן**
      1. בבריכת שחייה מקורה ששטחה מעל 50 מ"ר ובתפוסה מעל 50 איש, למעט מעל פני המים ומעל מפלי מים, תותקן מערכת גילוי אש ועשן על פי תקן ישראלי ת"י 1220 חלק 3 מערכות גילוי אש - הוראות התקנה ודרישות כלליות.
      2. המערכת תהיה פרוסה בכל חלקי העסק.
      3. בדיקת מערכת גילוי האש והעשן תתבצע על פי תקן ישראלי ת"י 1220 חלק 11 מערכות גילוי אש - תחזוקה. העתק מתעודת הבדיקה, שתיערך לפי נספח ג' לתקן הנ"ל, יוגש לנותן האישור.
   2. **מערכת החשמל** 
      1. בלוחות חשמל הממוקמים במבנה העסק תותקנה המערכות הבאות:
      2. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
      3. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל ומערכת ניתוק לוח החשמל ממקור ההזנה.
      4. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
      5. על אף האמור בסעיף 5.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה, שמקיים את אחד התנאים הבאים:
5. הוא עומד בתקן ישראלי ת"י 61439, חלק 2 - לוחות מיתוג ובקרה למתח נמוך: לוחות הספק לוחות מיתוג ובקרה למתח נמוך - לוחות הספק.
6. שמקיים את התנאים הבאים מצטבר:
   * + 1. מותקן בו גלאי עשן.
       2. מותקנת בו מערכת לניתוק לוח החשמל ממקור ההזנה.
       3. הוא נמצא באזור כיסוי של מערכת כיבוי אוטומטית.
     1. מערכת גילוי האש או העשן המותקנת בלוח החשמל, תותקן על פי תקן ישראלי ת"י 1220 חלק 3 מערכות גילוי אש - הוראות התקנה ודרישות כלליות.
     2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
     3. בעסק שתפוסתו 200 איש ומעלה, יותקן מפסק חשמל חירום במקום בולט ונגיש אשר במקרה חירום ינתק את זרם החשמל לכל המבנה.
     4. מתקני החשמל בעסק ייבדקו באופן תקופתי ועל פי כל דין.
   1. **מערכת שליטה בעשן**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק שתפוסתו 200 איש ומעלה יותקנו סידורי שליטה בעשן בהתאם לקבוע בפרק הי ובפרט 3.9.33.1 לתקנות התכנון והבנייה.
  1. **מערכת מיזוג אוויר**

דרישה זו אמורה להתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה לנדרש בתקן ישראלי ת"י 1001 בטיחות אש בבניינים. דרישה זאת נדרשת כאשר מותקנת מערכת מיזוג אוויר מרכזית הכוללת תעלות ומדפי אש.
  1. **מערכת למסירת הודעות (כריזת חירום)**
     1. בעסק בתפוסה מעל 300 איש תותקן מערכת מסירת הודעות (כריזת חירום).
     2. אם קיימת מערכת למסירת הודעות, היא תיבדק בהתאמה לתקן או מפרט שבו היא הותקנה:
        1. תקן ישראלי ת"י 1220 חלק 3 מערכות גילוי אש: הוראות התקנה ודרישות כלליות.
        2. תקן .NFPA72- National Fire Alarm and Signaling Code
        3. מפרט משטרת ישראל 160.1, 160.
     3. אם נדרש להתקין מערכת למסירת הודעות (כריזת חירום), היא תותקן בהתאם לנדרש בתקן ישראלי ת"י 1220 חלק 3 מערכות גילוי אש - הוראות התקנה ודרישות כלליות.
  2. **לוח פיקוד כבאים**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק שנדרש על פי דין להתקין בו מערכות מתזים, גלאים וניהול עשן או מערכות נוספות שקבע לעניין זה האישור, יותקן לוח פיקוד כבאים הכולל את הרכיבים או המערכות הבאות, אם הם קיימים או נדרשים על פי דין:
    2. לוח בקרה ושליטה במערכות הגילוי והכיבוי האוטומטיות:
       1. מערכת הכיבוי האוטומטית תספק התרעה קולית על כל פגם במערכת הבקרה ותעמוד בדרישות תקן ישראלי ת"י 1220 חלק 3 מערכות גילוי אש - הוראות התקנה ודרישות כלליות.
       2. רכיבים מבוקרים יכללו לפחות:
       3. ברז שליטה.
       4. אספקת חשמל או דלק למשאבת מים של מערכת המתזים.
       5. נתוני מצב פעולה של משאבת מים (דומם/פועל).
       6. התראה קולית וּויזואלית תתקבל ברכזת גילוי אש. אם קיימת עמדת בקרה מאוישת, ההתראה תתקבל גם בעמדה זו.
       7. דיווח להפעלת מערכות כיבוי בלוחות חשמל/מנדפים.

1. עמדת הפעלת כריזת חירום ואזעקה.
2. לוח הפעלת מפוחים לשחרור עשן יכלול מתג בורר תלת-מצבי להפעלת מערכות שליטה בעשן, מתג בורר תלת-מצבי לשליטה במערכת על לחץ, מתג שליטה בפתחי שחרור עשן אוטומטיים.
3. לוח פיקוד לחשמל.
4. לוח פיקוד לגנרטור חירום אשר יכלול גם נוריות חיווי המורות על מצב הגנרטור: מצב מפסק אוטומטי סגור, תקלה בגנרטור, מצב מד סולר, מצב כמות שמן, מצב טעינה מצבר הגנרטור.
5. לוח שליטה ובקרה על מעליות הבניין.
6. תיק חירום של הבניין הכולל תכניות הבניין ותוכנית בטיחות אש.
   1. **חומרים מסוכנים**
      1. על בעל העסק להגיש לנותן האישור היתר רעלים מהמשרד להגנת הסביבה הכולל את כל סוגי החומרים המסוכנים המאוחסנים במקום (אם נדרש).
   2. **מקור מתח חלופי**
      1. בעסק אשר נדרש להתקין בו משאבות מים לכיבוי אש או מפוחי יניקת עשן לפי מפרט זה או על פי כל דין, יותקן מקור מתח חלופי אשר יהיה בכוחו לספק גם זרם חשמל בשעת חירום להפעלתם.
   3. **חדר דוודים שאינם דודי קיטור**
      1. חדר דוודים המוסק בדלק נוזלי יענה לנדרש בפרט 7.80.00 ו- 7.81.00 לתקנות התכנון והבנייה, לרבות עמידה בתקן ישראלי ת"י 932 בטיחות אש של חדרי הסקה של דודי מים חמים.
   4. **מערכת הגפ"מ**
      1. מערכת הגפ"מ, המשמשת את העסק תענה לנדרש בתקן ישראלי ת"י 158 מתקנים לגזים פחמימניים מעובים (גפ"מ).
   5. **משטר הפעלות מערכות בטיחות אש - אינטגרציה**
      1. בדיקת משטר הפעלות (אינטגרציה) תידרש אם נדרשת מערכת גילוי אש או מערכת התרעת אש או מערכת כיבוי אש אוטומטית לפיקוד או לבקרה על מערכות, מתוך לפחות שתי קבוצות המערכות המפורטות להלן:
7. התראות, התרעות ודיווחים.
8. מערכות שליטה בעשן.
9. הפרדות אש ועשן.
10. שליטה במערכות.
    * 1. הבדיקה תיערך בהתאם להוראה נציב 536 משטר הפעלות מערכות בטיחות אש - אינטגרציה. ואישור על ביצועה יועבר לנותן האישור. אם קיימת מערכת שחרור עשן מאולצת, תצורף לאישור גם טבלת משטר בדיקה.
    1. **תיק שטח (תיק הגנה מאש) ומפעל** 
       1. בעל עסק ששטחו הכולל עולה על 2,000 מ"ר, יגיש לנותן האישור אחד מאלה:
11. תיק שטח (תיק הגנה מאש) עבור כל שטח העסק והמבנים הקיימים בו, אשר יוכן על פי הוראת נציב 503 - הכנת תיק שטח (תיק הגנה מאש) בהתאמות הנדרשות (להלן - "תיק שטח" (תיק הגנה מאש).
12. העותק "תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993 (להלן - "תיק מפעל").
    * 1. בעל עסק ששטחו הכולל הוא עד 2,000 מ"ר ונדרש להכין על פי דין "תיק מפעל", יגיש לנותן האישור עותק של "תיק המפעל".
      2. בעל העסק ישמור על תיק שטח (תיק הגנה מאש) או עותק תיק המפעל לפי העניין, מעודכן בכל עת.
      3. בעל העסק יגיש לנותן האישור תיק שטח (תיק הגנה מאש) או עותק תיק מפעל לפי העניין, מעודכן לפחות אחת לשנה קלנדרית.
      4. בעל העסק יעדכן את תיק שטח (תיק הגנה מאש) או תיק המפעל לפי העניין, בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
    1. **אישורים** 
       1. בכל מקום שבו צוין במסמך תנאים זה כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש למדור הגנה מאש בתחנה האזורית שבשטח אחריותה ממוקם העסק, לפי רשימת הכתובת והטלפונים המופיעה באתר האינטרנט של הרשות הארצית לכבאות והצלה או לגורם אחר שפרטיו יימסרו לבעל העסק.
       2. על פי דרישת נותן האישור כאשר לא נעשה בעסק שינוי מהותי, ימציא בעל העסק מסמכים הכוללים אישורים ותעודות בדיקת תחזוקה על תקינות ציוד הכיבוי, ובכלל זה:
13. אישור כי עמדות כיבוי האש תקינות ושמישות. גלגלון שהותקן לאחר 01.06.2013 נבדק בהתאם לתקן ישראלי ת"י 2206 חלק 2 "גלגלון לכיבוי אש - דרישות תכן, התקנה ותחזוקה;
14. אישור גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 מטפים מיטלטלים - תחזוקה, ונמצאו תקינים.
15. אישור כי מערכת החשמל המותקנת במקום נבדקה ונמצאה תקינה, בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום ולתקינותו, התייחסות למתקן פוטו-וולטאי (אם קיים) וכן טבלה המפרטת את מיקום לוחות החשמל, מספרם ואת גודל החיבור באמפר של כל לוח. את האישור ייתן בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
16. אישור על בדיקת התאמתה ותקינותה של מערכת הגז לדרישות תקן ישראלי ת"י 158 מתקנים לגזים פחמימניים מעובים (גפ"מ). את האישור ייתן בעל רישיון בתוקף לעבודות גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו.
17. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220 חלק 11 מערכות גילוי אש - תחזוקה.
18. אישור גורם מוסמך המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
19. אישור גורם מוסמך כי מערכת למסירת הודעות (כריזת חירום) המותקנת במקום נבדקה ונמצאה תקינה בהתאמה לתקן ישראלי ת"י 1220 חלק 3 או תקן 72-NFPA או מפרט משטרת ישראל 160.1, 160, וזאת בהתאם לשיטת ההתקנה של המערכת. באישור יפורט סוג התקן או המפרט שלפיו נעשתה הבדיקה.
20. אישור גורם מוסמך כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928 מערכות לכיבוי אש במים: בקרה, בדיקה ותחזוקה. על האישור לכלול את מפרט הבדיקה.
21. אישור כי גנרטור החירום נבדק ונמצא תקין. את האישור ייתן בעל רישיון בתוקף לעבודות חשמל לפי חוק החשמל אשר רשאי לתת אישור כאמור, בהתאם לסוג רישיונו.
22. אישור גורם מוסמך כי מערכות בטיחות האש וההצלה תואמות את דרישות הוראה נציב 536, משטר הפעלות מערכות בטיחות אש-אינטגרציה. אם קיימת מערכת שחרור עשן מאולצת, יצורפו לאישור גם טבלת משטר בדיקה ופירוט סוג המערכת.
23. אישור גורם מוסמך כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
24. אישור גורם מוסמך כי מערכת מיזוג האוויר המותקנת בעסק נבדקה ונמצאה תקינה בהתאם לדרישות תקן ישראלי ת"י 1001 בטיחות אש בבניינים.
25. אישור גורם מוסמך על ביצוע אפיון רשת מים (גרף). האישור יוגש אם קיימת מערכת מתזים.
    * 1. התקנה של סידורי בטיחות אש והצלה ואמצעי כיבוי או שינוי מהותי בהם, ובכלל זה של אלה המפורטים להלן, מחייבת את העסק בהמצאת אישורים, כדלקמן:
26. אישור מעבדה מוכרת כי מערכת גילוי אש ועשן תוכננה והותקנה בהתאם לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות. בהתקנה עד 10 גלאים אש ועשן כאמור, יכולה לתת את האישור חברה בתו תקן לתחזוקת מערכות גילוי אש ועשן לפי תקן ישראלי ת"י 1220, חלק 11, מערכות גילוי אש - תחזוקה.
27. אישור מעבדה מוכרת כי מערכת כיבוי אש במים תוכננה והותקנה בהתאם לתקן ישראלי ת"י 1596, מערכות מתזים - התקנה. בהתקנה עד 10 מתזים כאמור, יכולה לתת את האישור חברה בתו תקן לתחזוקת מערכות כיבוי אש במים לפי תקן ישראלי ת"י 1928, מערכות לכיבוי אש במים - בקרה, בדיקה ותחזוקה.
28. אישור מעבדה מוכרת כי מערכת כיבוי אש בגז תוכננה והותקנה בהתאם לתקן ישראלי ת"י 1597 מערכות כיבוי אש אוטומטיות בגז כיבוי.
29. אישור מעבדה מוכרת כי מערכת כיבוי בארוסול תוכננה והותקנה בהתאמה לתקן ישראלי ת"י 5210 מערכות לכיבוי-אש בארוסול.
30. אישור מעבדה מוכרת כי מערכת מיזוג אוויר (מובילי אוויר) תוכננה והותקנה עפ"י תקן ישראלי ת"י 1001 חלק 1.1 בטיחות אש בבניינים - מערכות מיזוג אוויר ואוורור - יחול במקרים הבאים:
31. המבנה בעל יותר מקומה אחת ובו פירי אוורור חוצים בין הקומות.
32. קיימים מדפים ודמפרים אשר נועדו לבצע הפרדת אש בין עסקים סמוכים ושימושים שונים.
33. אישור המעיד על בדיקת אינטגרציה בין מערכות בטיחות אש כנדרש בהוראת נציב 536, וכי הבדיקה נמצאת תקינה. את האישור ייתן מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3, מערכות גילוי אש - הוראות התקנה ודרישות כלליות. לאישור תצורף טבלת משטר הפעלות.
34. אישור מעבדה מאושרת המעיד על תקינות מערכת הגז בהתאם לתקן ישראלי ת"י 158 מתקנים לגזים פחמימניים מעובים (גפ"מ).
35. אישור מעבדה מוכרת כי מערכת למסירת הודעות (כריזת חירום) תוכננה והותקנה בהתאם לתקן ישראלי ת"י 1220 חלק 3 מערכות גילוי אש - הוראות התקנה ודרישות כלליות.
36. אישור מעבדה מוכרת כי התאמת חומרי בנייה וגימור בוצעו עפ"י תקן ישראלי ת"י 921 תגובות בשריפה של חומרי בנייה - חלק רלוונטי.
37. אישור מעבדה מוכרת כי מערכת שליטה בעשן תוכננה והותקנה עפ"י תקן ישראלי ת"י 1001 חלק 2.2 בטיחות אש בבניינים - מערכת בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
38. תעודת בדיקה ממעבדה מוכרת למפוחי שליטה בעשן עפ"י תקן ישראלי ת"י 1001 חלק 7 בטיחות אש בבניינים: מערכות שליטה לחום ולעשן - מפוחים מונעים על ידי חשמל להוצאת עשן וחום. לתעודה הבדיקה תצורף הצהרת מהנדס מתכנן המערכת (נספח א) כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש   
    [מספר] (אם נדרש).
39. אישור עמידות בד אוהל או יריעת הצללה בתקן ישראלי ת"י 5093 דליקות של וילונות לשימוש ציבורי ומוסדי.
    1. **נספחים**
       1. את פרסומי הרשות הארצית לכבאות והצלה כולל תיקיית טפסים אחידים לאישורים אפשר למצוא באתר הרשות הארצית לכבאות והצלה ולהורידם ממנו.

**נספח א'**

תאריך:\_\_\_\_\_\_\_

לכבוד:

הרשות הארצית לכבאות והצלה

מדור 'הגנה מאש'

**הצהרת מהנדס המתכנן מערכות שליטה לחום ולעשן – מפוחים מונעים על ידי חשמל להוצאת עשן וחום**

תיק שטח (תיק הגנה מאש) [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א-1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. גוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_